title: Gorski Kotar

text: Geomorfisesti Gorski Kotar sijaitsee karstimaatasangolla ja alueen keskimääräinen korkeus on 800 m. Korkein kohta on Bjelolasica (1 534 m) ja seuraavaksi korkein Risnjak (1 528 m). Tasanko on ilmastollinen raja rantavyöhykkeen ja sisämaan välissä. Raja Kvarnerin alueen kanssa on määritelty Mustanmeren ja Adrianmeren valuma-alueiden rajan mukaisesti.Alueen eteläistä rajaa Likan kanssa ei ole selkeästi määritelty, mutta useimmat tutkijat pitävät tietä Jasenak – Novi Vinodolski rajana ja Jasenakin asukkaat itse katsovat olevansa jossain Gorski Kotarin ja Likan välissä. Pohjoisessa Kupa-joki on Gorski Kotarin ja Slovenian Dolenjskan alueen rajana.


title: SAI KZ VII

text: SAI KZ VII oli tanskalaisen Skandinavisk Aero Industrin valmistama yksimoottorinen yleisilmailukone, joka teki ensilentonsa marraskuussa 1946.


title: SAI KZ VII

text: KZ VII kehitettiin yhtiön aiemman KZ III:n pohjalta, pääeron edeltäjään ollessa nelipaikkaisen KZ VII:n kaksi uutta matkustajapaikkaa. KZ VII:ssä oli myös edeltäjäänsä parempi näkyvyys ohjaamosta, etenkin taakse.


title: SAI KZ VII

text: Prototyyppi teki ensilentonsa 11. marraskuuta 1946 ja konetyyppi oli täydessä sarjatuotannossa seuraavana vuonna, jolloin tehtaalla sattui tosin tulipalo, joka tuhosi 22 rakenteilla ollutta konetta. Siviilikäytössä konetyyppiä käytettiin muun muassa koulukoneena ja matkalentokoneena. Tyyppiä myytiin ulkomaille muun muassa Suomeen ja Sveitsiin.


title: SAI KZ VII

text: Kymmenen KZ VII -konetta toimitettiin Tanskan kuninkaallisille ilmavoimille, joka käytti koneita lentokoulutukseen vuoteen 1950. Viimeiset koneet poistettiin yhteyslentokäytöstä vuonna 1977. Ilmavoimien koneet oli alkuun varustettu 125 hevosvoiman (93 kW) moottoreilla, jotka vaihdettiin myöhemmin tehokkaampiin 145 hevosvoiman (108 kW) moottoreihin.


title: SAI KZ VII

text: KZ VII:n pohjalta kehitettiin vuonna 1951 esitelty, SAI:n viimeiseksi sarjavalmistamaksi konetyypiksi jäänyt tulenjohtokone KZ X.


title: SAI KZ VII

text: Tanskan ilmailumuseo sai KZ VII -koneen OY-AAU lahjoituksena Aerodan Aerial -ilmakuvausyrityksen Karl E. Danielsenilta. Kone on ollut pois ilmailumuseon näyttelystä restaurointitöiden vuoksi.


title: Scania OmniExpress 320

text: Scania OmniExpress 320 on Lahden Autokorin ja myöhemmin Scanian valmistama linja-automalli Scania OmniExpress 360:n rinnalla. Suomessa sarjaa näkee ainakin Savonlinjalla ja U-linjoilla. Vuonna 2014 julkistettiin, että Scania OmniExpressistä on tulossa matalalattiaversio. Sen nimeksi tuli Scania OmniExpress 320LE, ja sitä valmistaa SOE Busproduction, koska Lahden Autokori Oy meni konkurssiin vuotta aikaisemmin. Kirjaimet LE on johdettu sanoista Low Entry.


title: Lahti Golden Eagle 471

text: Lahti Golden Eagle 471 oli Lahden Autokorin valmistama linja-autosarja. Niillä hoidettiin suurimmaksi osaksi pikavuoroja. Ne muistuttivat ulkonäöltään hieman Lahti Eagle 451:tä. Myöhemmin Lahti Eagle 560 korvasi molemmat.


title: Saksan liittopäivävaalit 2017

text: Saksan liittopäivävaalit 2017 järjestettiin 24. syyskuuta 2017. Vaaleissa valittiin Saksan liittopäivien jäsenet. Liittokansleri Angela Merkelin johtama CDU/CSU -puolue sai eniten ääniä, mutta menetti paikkojaan tuntuvasti. Myös sosiaalidemokraatit menettivät paikkoja ja puolue siirtyi vaalien jälkeen oppositioon. Oikeistopopulistinen AfD pääsi ensimmäistä kertaa liittopäiville ja nousi kolmanneksi suurimmaksi puolueeksi. Merkelin puolueen hallituskumppaneiksi povataan liberaalia FDP:tä ja vihreitä eli niin sanottua ”Jamaika-koalitiota” puolueiden tunnusvärien mukaan.


title: Saksan liittopäivävaalit 2017

text: Ennen vuoden 2017 vaaleja Saksaa hallitsi liittokansleri Angela Merkelin johtama kristillisdemokraattien ja sosiaalidemokraattien suuri koalitiohallitus. Merkel tavoitteli vaaleissa neljättä kautta liittokanslerina, merkittävimpänä haastajanaan sosiaalidemokraattien ehdokas Martin Schulz. Kristillisdemokraatit voittivat kaikki kolme keväällä 2017 järjestettyä osavaltiovaalia samalla kun sosiaalidemokraatit kärsivät niissä tappioita.


title: Saksan liittopäivävaalit 2017

text: Merkelin liberaalia pakolaispolitiikkaa arvostelleen oikeistopopulistisen Vaihtoehto Saksalle -puolueen ennustettiin pääsevän näissä vaaleissa ensimmäistä kertaa liittopäiville. Kyseessä olisi ensimmäinen kerta sitten Natsi-Saksan ajan, kun äärioikeistolaiseksi kuvailtu puolue saisi edustajia Saksan parlamenttiin.


title: Saksan liittopäivävaalit 2017

text: Ovensuukyselyn mukaan CDU/CSU pysyy suurimpana puolueena AfD:n noustessa liittopäiville maan kolmanneksi suurimpana puolueena.


title: Saksan liittopäivävaalit 2017

text:
Saksan liittopäivävaalien 24. syyskuuta 2017 tulokset
! colspan="2" rowspan="2" style="text-align:left;"| Puolueet
! colspan="5"| Valitsijakunta
! colspan="5"| Puolueen lista
! colspan="5"| Yhteensä
! width="70"| Ääniä
! width="30"|%
! width="35"|+/−
! width="30"| Paikat
! width="30"|+/−
! width="70"| Ääniä
! width="30"|%
! width="35"|+/−
! width="30"| Paikat
! width="30"|+/−
! width="30"| Paikat
! width="30"|+/−
! width="30"|%
Lähde: Bundeswahlleiter


title: General Motorsin raitiotiesalaliitto

text: General Motorsin raitiotiesalaliitto on General Motorsin ja muiden yritysten monopolisointiin liittyvä salaliitto, jolla kaupunkien raitiotietoiminta pyrittiin ostamaan National City Linesin kautta ja lopulta lakkauttamaan kokonaan. General Motorsin ja muiden yhtiöiden toimien vuoksi raitiotiet lakkautettiin yli sadassa kaupungissa ja korvattiin monopolisopimuksen mukaisesti General Motorsin ja muiden osapuolien tarjoamilla tuotteilla. Osapuolia kohtaan nostettiin syytteet monopolitoiminnasta vuonna 1947 ja yhdeksän yritystä sekä seitsemän yksityishenkilö tuomittiin sakkoihin.


title: General Motorsin raitiotiesalaliitto

text: Julkinen liikenne alkoi kehittyä Yhdysvalloissa 1800-luvun lopulla, jolloin raitiotiet otettiin käyttöön. Raitiotieliikenne kasvoi nopeasti, ja ensimmäiseen maailmansotaan mennessä valtaosassa suuria kaupunkeja oli toimiva raitiotie.


title: General Motorsin raitiotiesalaliitto

text: Yhdysvaltain merkittävä autoistuminen alkoi 1910-luvulla, minkä myötä kaupunkien julkiseen liikenteeseen tuli reittitakseja. Vuoteen 1915 mennessä reittitaksien määrä oli noussut yli 62 000:een ja ne alkoivat kilpailla raitioteiden kanssa. Raitiovaunut olivat reittitakseja hitaampia ja joutuivat kulkemaan täyden ajoreitin. Kilpailua tasoittaakseen paikallishallinnossa alettiin rajoittaa reittitaksien liikennöintiä, ja taksien määrä laski merkittävästi.


title: General Motorsin raitiotiesalaliitto

text: Toisin kuin linja-autot, raitiotiet eivät kehittyneet merkittävästi 1920-luvulla. Autonvalmistajat kehittivät linja-autojen matkustusmukavuutta, nopeutta sekä ajettavuutta. Lisäksi linja-autot olivat turvallisempia, koska raitiovaunut jättivät matkustajansa keskelle katua mutta linja-autot pystyivät jättämään heidät sivuun. Näistä syistä yleinen mielipide alkoi pitää linja-autoja parempina. Pienet kaupungit alkoivat tukeutua linja-autoliikennöintiin jo vuodesta 1917 lähtien, ja vuoteen 1929 mennessä linja-autoja käytettiin valtaosassa kaupunkeja ainakin jonkin verran. Muutos oli nopea: vielä vuonna 1914 raitiotie oli ainoa julkinen liikennemuoto jokaisessa yhdysvaltalaiskaupungissa, mutta vuoteen 1937 mennessä tällaisten kaupunkien osuus laski neljään prosenttiin. Samaan aikaan henkilöautojen hinnat olivat laskeneet jyrkästi, mikä vaikutti julkisen liikenteen matkustajamääriin.


title: General Motorsin raitiotiesalaliitto

text: New Jerseyn raitiotieliikenne alkoi 1860-luvulla ja sähköraitiotie aloitti toimintansa 1890. Ajan myötä useat raitiotieoperaattorit yhdistyivät lopulta Public Service Railway Companyyn. Kun reittitaksien määrä kasvoi 1910-luvulla, raitiotieoperaattorit nostivat vuonna 1915 kanteen, jotta reittitaksit siirtyisivät julkisen palvelun piiriin. Kannetta ei hyväksytty, mutta reittitaksien liikennöintiä rajoitettiin vuonna 1916 Rajoitusten takia niiden määrä väheni, mutta kun liikennöijät siirtyivät käyttämään isompia autoja tourerien sijaan, lopulta Newarkin linja-autoliikenteen matkustajamäärät nelinkertaistuivat vuosina 1917–1919.


title: General Motorsin raitiotiesalaliitto

text: Vuodesta 1921 lähtien New Jerseyn reittitaksit kuuluivat julkisen palvelun piiriin, minkä myötä ajoneuvoja parannettiin ja nykyaikaistettiin sekä toiminnalle asetettiin lakisääteisiä rajoituksia. Rajoituksista huolimatta reittitaksien matkustajamäärät jatkoivat kasvuaan ja Public Service Railway Companyn taloudellinen tilanne heikentyi. Lisäksi vuonna 1923 raitiotietyöläiset menivät lakkoon, minkä takia lippuhintoja jouduttiin nostamaan. 1920-luvun alussa Public Service Railway Company alkoi ostaa paikallisia linja-autoyhtiöitä, ja vuoteen 1924 mennessä se omisti 600 linja-autoa. Samana vuonna yhtiö alkoi karsia pienempiä raitioteitä Plainfieldissä sekä Lodissa. Vuoteen 1925 mennessä Public Service Railway Companyn hallussa oli puolet osavaltion linja-autoista.


title: General Motorsin raitiotiesalaliitto

text: Myös New Yorkin raitiotieliikennettä alettiin lakkauttaa 1930-luvulla. Raitioteiden korvaaminen linja-autoilla nosti matkustajamääriä ja vähensi liikennemelua, mikä nosti myös asuinviihtyvyyttä. Los Angelesissa General Motorsin tytäryhtiö National City Lines hankki omistuksiinsa raitiotieyhtiö Los Angeles Railwayn vuonna 1944 ja korvasi useilla reiteillä raitiovaunut linja-autoilla.


title: General Motorsin raitiotiesalaliitto

text: 1930-luvun alussa General Motorsin omistama Yellow Coach Manufacturing Company alkoi suostutella pienten kaupunkien raitiotieoperaattoreita siirtymään linja-autoliikennöintiin suurempien tuottojen toivossa, mutta operaattorit suhtautuivat ehdotuksiin torjuen. Yritysten toimintaa haittasi edelleen 1930-luvun lama. Vuonna 1932 Yellow Coach Manufacturing Company päätti, että yhtiö alkaisi itse rahoittaa raitiovaunujen korvaamista linja-autoilla. Siksi se perusti holdingyhtiön, United Cities Motor Transitin (myöhemmin National City Lines), joka alkoi investoida pienten kaupunkien joukkoliikenteeseen.


title: General Motorsin raitiotiesalaliitto

text: National City Lines perustettiin vuonna 1936 tarkoituksenaan vallata kaupunkien julkinen liikenne linja-autoliikenteelle. Vuodenvaihteessa 1937–1938 perustettiin tytäryhtiö Pacific City Lines, jonka piti vallata länsirannikon kaupunkien julkinen liikenne. Lisäksi vuonna 1943 perustettiin American City Lines, jonka tavoitteena oli valloittaa tilaa maan suurimpien metropolialueiden julkisessa liikenteessä. American City Lines yhdistyi National City Linesin kanssa vuonna 1946.


title: General Motorsin raitiotiesalaliitto

text: 1930-luvun loppupuolella National City Lines huomasi, että sen pääoma oli rajallinen eikä se pystyisi hankkimaan raitiotieyhtiöistä niin suurta osaa, että yritysostoilla olisi taloudellista merkitystä. Siksi se alkoi tehdä yhteistyötä sellaisten yritysten kanssa, joiden tuotteita se käytti, kuten autonvalmistaja General Motorsin sekä rengasvalmistaja Firestonen kanssa. Lisäksi se pyysi rahoitusta öljy-yhtiö Phillipsiltä, ja Pacific City Lines anoi puolestaan hankintapääomaa General Motorsilta, Standard Oil of Californialta sekä Mack Trucksilta. Lopulta jokainen näistä yrityksistä teki National City Linesin kanssa sopimuksen, että National City Lines käyttäisi ainoastaan niiden tuotteita.


title: General Motorsin raitiotiesalaliitto

text: National City Lines osti kumppaniensa kanssa 62 liikennöintiyritystä ja lopetti raitiotieliikenteen 23 kaupungissa. Lisäksi se lopetti raitiotiet ainakin osittain muun muassa Baltimoressa, Los Angelesissa, Philadelphiassa, Oaklandissa ja St. Louisissa. Arvioiden mukaan General Motors osallistui yli 100 raitiotieverkoston lakkauttamiseen 45 kaupungissa.


title: General Motorsin raitiotiesalaliitto

text: Vuonna 1946 raideliikenteen harrastaja E. Jay Quinby julkaisi raportin, jossa hän paljasti National City Linesin omistajasuhteet ja liitti sen emoyhtiöihinsä Firestone Tiresiin, General Motorsiin, Phillipsiin, Standard Oil of Californiaan sekä Mack Truckiin. Lisäksi Quimby paljasti sen, kuinka raitioteitä lakkautettiin ja korvattiin General Motorsin linja-autoilla. Quimby huomasi jo tuolloin raitioteiden olevan vähäpäästöisempiä. Raportti herätti viranomaisten mielenkiinnon, ja National City Linesin taustoja alettiin tutkia tarkemmin.


title: General Motorsin raitiotiesalaliitto

text: Lopputulos oli, että yhdeksän yritystä sekä seitsemän yksityishenkilöä tuomittiin monopolitoiminnasta 9. huhtikuuta 1947. Oikeus langetti General Motorsille 5 000 dollarin sakon sekä tuomitsi yhtiön talousjohtaja H. C. Grossmanin maksamaan symbolisen yhden dollarin sakon.


title: General Motorsin raitiotiesalaliitto

text: General Motors toi markkinoille linja-autojen monokokin vuonna 1931, dieselbussit 1936 ja viidenkymmenen hengen linja-auton 1948. Linja-autojen tultua markkinoille niitä kannatti käyttää kevyesti liikennöidyillä reiteillä, koska niiden käyttökustannukset tulivat edullisemmiksi kuin raitiovaunuilla. Tuohon aikaan oltiin kuitenkin yhtä mieltä siitä, että raitiovaunut olivat parempia raskaasti liikennöidyillä linjoilla.


title: General Motorsin raitiotiesalaliitto

text: 1920-luvulla joukkoliikenteen matkustajamäärät vähenivät autoistumisen myötä muuten paitsi ruuhka-aikoina. Kun yhä useammat linjat muuttuivat kevyesti liikennöidyiksi, linja-autojen käyttö oli taloudellisempaa. Lisäksi toisen maailmansodan jälkeen moni raitiotie oli peruskorjauksen tarpeessa, mutta taloustilanne oli heikko ja lyhyellä aikavälillä raitiotien korvaaminen linja-autolla tuli edullisemmaksi. Raitioteitä lakkautettiin muissakin maissa samaan aikaan, kun General Motors oli mukana monopolissa Yhdysvalloissa.


title: Armas Salenius

text: Armas Matias Salenius (sukunimi myöh. "Salla", 3. lokakuuta 1887 Kuopio – 6. huhtikuuta 1956 Kuopio) oli suomalainen kirjakauppias ja suomentaja joka käytti nimimerkkiä "A. S.".


title: Armas Salenius

text: Saleniuksen vanhemmat olivat lyseon lehtori Johan Magnus Salenius ja Johanna Gustava Langén. Hän pääsi ylioppilaaksi Kuopion lyseosta 1906.


title: Armas Salenius

text: Salenius työskenteli kirjakauppa-alalla Helsingissä vuoteen 1930 saakka muun muassa Suomalaisessa Kirjakaupassa ja Akateemisessa Kirjakaupassa. Hän oli sitten Savolan kirjakaupan johtajana ja osakkaana Kuopiossa 1940–1956.


title: Armas Salenius

text: Salenius oli naimisissa vuodesta 1919 Tyyni Maria Elisabet Hedmanin kanssa.


title: Verona (kappale)

text: Verona on virolaisten laulajien Koit Toomen ja Laura Põldveren esittämä kappale, jolla he edustivat Viroa vuoden 2017 Euroviisuissa.


title: Verona (kappale)

text: Kappale kilpaili Euroviisujen toisessa semifinaalissa 11. toukokuuta 2017, jossa se sai 85 pistettä, jäi sijalle 14 eikä päässyt finaaliin.


title: Mastola

text: Mastola, ennen viimeistä peruskorjausta "Radio- ja tv-museo", sijaitsee Lahdessa Radiomäellä 150 metrin korkuisten, kaupungin tunnusmerkeiksi muodostuneiden, radiomastojen juurella. Museossa on esillä radio- ja televisiotoimintaan liittyviä esineitä sekä perinteitä. Radio- ja tv-museo on peruskorjauksen kohteena 2014-2016, jonka jälkeen se avataan Mastola-nimisenä. Uusi nimi ratkesi Lahden kaupunginmuseon järjestämän yleisökilpailun tuloksena. Museo avautui jälleen vuoden 2017 alussa.


title: Mastola

text: Vuodesta 1998 lähtien museo on toiminut vuonna 1935 rakennetussa lähetysasemassa, mitä ennen se toimi 1927 rakennetun Lahden ensimmäisen radioaseman, Lahden vanhan radioaseman, tiloissa Radiomäellä.


title: Mastola

text: Museon perusnäyttelyn teemoja ovat radiotekniikan laitteet 1920-luvulta lähtien. Esillä on niin koti- kuin teollisuuskäyttöisiäkin laitteita, minkä lisäksi esitellään lahtelaisen puhelintoiminnan historiaa.


title: Mastola

text: Ensimmäisessä kerroksessa on vanha sodan jälkeen saatu laitteisto ja tila, jossa voidaan tuottaa itse videokuvaa eri taustoin itsestä. Lisäksi lipunmyynnin lähellä on kahviautomaatti ja kahvilanomaisia pöytiä. Samassa tasossa on myös televisionäytelmiin liittyviä vaatteita ja Arvi Hauvosen muistoradioasema, amatööriradioasema OH3R, jota päivystetään Suomen ainoana säännöllisesti päivystettynä museoradioasemana sunnuntaisin kello 12-15 yleisölle esittelemistä varten. Mastolan katolla oleva suuri Yagi-Uda -antenni on amatööriradioaseman antenni.


title: Mastola

text: Erikoisnäyttelyissä on ollut aiheena muun muassa puhelinmuotoilu. Kaikkiaan museossa on yli 18 000 erilaista esinettä, noin 5 000 valokuvaa, 10 000 lehteä ja kirjaa sekä muuta aineistoa. Entiseen yleisradioaseman halliin rakennettu noin 80 hengen auditorio soveltuu erilaisten seminaarien ja tilaisuuksien järjestämiseen.


title: Mastola

text: Mastola on museokorttimuseo. Lisäksi 2017 sinne pääsee maksutta Veikkaus Oy:n kortilla keskiviikkoisin.


title: Mastola

text: Museon välittömään läheisyyteen on Lahden taidemuseo sijoittanu kuvanveistäjä Olavi Lanulta saamiaan teoksia: kaksi muovista graniitin näköistä veistosta ja kolme pienehköä betoniveistosta. Kolme suurempaa betoniveistosta sijoitettiin 2017 kesällä Pikku-Vesijärven puistoon.


title: Mastola

text: Lahden radioaseman osoite on Radiomäenkatu 37, kun taas Radiomäenkatu 43 on Lahden vanhan radioaseman. Radiomäenkatu 35 on entinen Lahden radioaseman päällikön asunto, joka on vuokrattu yksityiseen asuinkäyttöön. Radioaseman länsipuolella on kaksisisäänkäytinen puutalo, jota on kutsuttu Radiomäen kerhoksi. Alun perin se on ollut Radiomäkeä suojanneen puolustusvoimien joukkueen vartiotupa.


title: Maastohiihto talviolympialaisissa 1932

text: Maastohiihdossa kilpailtiin vuoden 1932 talviolympialaisissa kahdella hiihtomatkalla. Ohjelmassa olivat miesten 18 ja 50 kilometrin matkat. Kilpailujen aikana hiihto-olosuhteet olivat vaikeat, Lake Placidin alueella oli kuiva talvi, eikä lumetusta vielä tuolloin käytetty.


title: Maastohiihto talviolympialaisissa 1932

text: Menestynein maastohiihtomaa vuoden 1932 olympialaisissa oli Suomi, ennen Ruotsia ja Norjaa.


title: Maastohiihto talviolympialaisissa 1932

text: Maastohiihtokilpailuihin otti osaa 58 urheilijaa 11 maasta.


title: Saksan liittopäivävaalit 1998

text: Saksan liittopäivävaalit 1998 järjestettiin 27. syyskuuta 1998. Vaaleissa 49 947 087 äänestäjää valitsi Saksan liittopäivien 669 jäsentä äänestysaktiivisuuden ollessa 82,2 prosenttia.


title: Saksan liittopäivävaalit 1998

text: Kristillisdemokraatit kärsivät kovia tappioita, minkä vuoksi Saksaa vuodesta 1982 lähtien hallinnut liittokansleri Helmut Kohlin johtama kristillisdemokraattien ja vapaademokraattien porvarihallitus kaatui. Valtaan nousi sosiaalidemokraattien ja vihreiden koalitiohallitus, jossa SPD:n johtaja Gerhard Schröder toimi liittokanslerina ja vihreiden johtaja Joschka Fischer toimi ulkoministerinä.


title: Niconico

text: Niconico () on japanilainen videopalvelu, joka oli ennen nimellä Nico Nico Douga (). Palvelun nimi tarkoittaa hymyä tai hymyilemistä.


title: Niconico

text: Sivusto on vierailumäärissä sijalla 10 japanissa Alexan mukaan.


title: Niconico

text: Palvelun on kehittänyt Niwango, jonka omistaa Dwango (ks. Kadokawa Dwango). Palvelu on aloittanut vuonna 2006.


title: Platinum Arena

text: Platinum Arena on monitoimiareena, joka sijaitsee Amurjoen varrella Habarovskissa, Venäjällä. Vuonna 2003 valmistuneen hallin kapasiteetti on 7200. Platinum Arena toimii KHL-seura Amur Habarovskin kotipaikkana.


title: Rännikorpi

text: Rännikorpi on kylä Lappeenrannan Rutolan kaupunginosassa. Kylässä asuu noin 40 asukasta. Kylän noin reilun neliökilometrin laajuinen alue sijaitsee Rännikorventien varressa. Kylälle ominaista on perinteinen omakotitaloasutus. Uutta asutusta on rakennettu kylään myös 2010-luvulla.


title: Rännikorpi

text: Kylä-alueen luonnonkohteita ovat pohjoisessa osassa sijaitseva Kärjenlampi niemineen ja sen etelärannalla sijaitsevat vetiset Mustakorpi ja Huvilankorpi. Kylän itäistä puolta hallitsee Salpalinjan bunkkerit ja vanhat pumppulaitos-rakennukset. Mikkelintie läpäisee Kärjenlammen ja Myllylammen välisen kannaksen. Joulukuussa 2016 valmistui uusi Mikkelintien ja Kuutostien yhdistävä asfaltoitu sivuväylä Luumäen Jurvalaan.


title: Rännikorpi

text: Rännikorpi rajoittuu lännessä Kärjen kylään, etelässä Valtatie 6:n ja idässä Rutolan kyläkeskukseen (Torppakylä - Muntero).


title: Herbie Blash

text: Michael Herbie Blash (s. 30. syyskuuta 1948) on brittiläinen entinen FIA:n kilpailujen apulaisjohtaja. Hän on toiminut apulaisjohtajana Formula 1 -sarjassa vuodesta 1996 lähtien. 5. heinäkuuta 2016 Blash ilmoitti lopettavansa kilpailujen apulaisjohtajana kauden lopussa.


title: John Walton

text: John Walton (8. huhtikuuta 1957 – 9. heinäkuuta 2004) oli irlantilainen Minardin Formula 1 -tallin urheilutoimenjohtaja. Walton työskenteli uransa aikana myös Tolemanilla, Jordanilla, Benettonilla, Arrowsilla ja Prostilla. Minardilla hän aloitti vuonna 2002.


title: John Walton

text: Walton kuoli perjantai iltana 9. heinäkuuta klo 23.18. lontoolaisessa St Thomasin -sairaalassa. 47-vuotiaana kuollut Walton oli saanut saman viikon maanantaina sydänkohtauksen, minkä takia hän oli joutunut sairaalahoitoon. Hän kuitenkin kuoli sairaalassa perjantaina. Kunnioittaakseen Waltonin poismenoa talli osallistui Britannian GP:hen ilman mainoksia. Autojen kyljissä oli teksti "John Boy", jossa o-kirjaimet olivat sydämiä. Kilpailupäivän aamuna Waltonin muistoksi pidettiin hiljainen hetki. Hänen kerrotaan olleen pidetty henkilö varikolla.


title: Deloratsepaami

text: Deloratsepaami (myös nimellä klordesmetyylidiatsepaami) on bentsodiatsepiinijohdannainen lääkeaine, joka on johdettu desmetyylidiatsepaamista. Sitä myydään Italiassa tuotenimilla EN ja Darumir.


title: Deloratsepaami

text: Kemikaali on myös diklatsepaamin ja kloksatsolaamin aktiivinen metaboliitti.


title: Deloratsepaami

text: Sivuvaikutuksia ovat esimerkiksi krapula-tyyppinen olo, sekavuus, käytöshäiriöt, ja muistinmenetys.


title: Deloratsepaami

text: Deloratsepaamilla on ahdistusta poistava, lihaksia rentouttava, hypnoottinen, ja kouristuksia ehkäisevä vaikutus.


title: Deloratsepaami

text: Deloratsepaamia käytetään ahdistukseen, koska sillä on pitkä puoliintumisaika, sitä käytetään myös hammaslääkärillä esilääkityksenä. Lääke annostellaan tässä tapauksessa edellisenä iltana, ennen toimenpiteitä. Lääke auttaa unensaannissa ja vaikuttaa vielä seuraavana päivänä. Sitä käytetään myös alkoholin vieroituksessa.


title: Nimetatsepaami

text: Nimetatsepaami on keskinopeasti vaikuttava hypnoottinen bentsodiatsepiinijohdannainen lääkeaine.


title: Nimetatsepaami

text: Kemikaalin syntetisoi enimmäisen kerran Hoffmann-La Rochen tutkijatiimi vuonna 1962. Sillä on hypnoottinen, ahdistusta poistava, sedatiivinen ja lihaksia rentouttava vaikutus. Nimetatsepaami ehkäisee myös kouristuksia. Sitä myydään 5mg tabletteina tuotenimillä Erimin ja Lavol.


title: Nimetatsepaami

text: Nimetatsepaamia markkinoidaan yleensä lyhytaikaiseen käyttöön vaikeaan unettomuuteen potilailla, joilla on vaikeuksia vaipua uneen ja joilla esiintyy kesken unen heräilyä öisin. Sen japanilainen valmistaja Sumimoto Japan on lopettanut Erminin valmistuksen marraskuussa 2015. Potilaille, jotka ovat käyttäneet Eriminiä, on siirrytty käyttämään muita bentsodiatsepiineja kuten etitsolaamia tai flunitratsepaamia.


title: Nimetatsepaami

text: Kemikaali on kaikkein nopeavaikutteisin oraalisesti annosteltava bentsodiatsepiini, ja hypnoottiset vaikutukset tulevat esiin tyypillisesti 15-30 minuutin sisällä lääkeannoksen ottamisesta. Se hajoaa elimistössä nitratsepaamiksi, jota käytetään myös unilääkkeenä. Nimetatsepaami on myös pitkävaikutteinen lääkeaine.


title: Nimetatsepaami

text: Nimetatsepaamilla on voimakas riippuvuuspotentiaali.


title: Et al.

text: et al. () on latinankielinen lyhenne, joka tarkoittaa suomeksi ”ja muut” tai ”ynnä muut” ja jota vastaa lyhenne ”ym.”


title: Valpuri Urpiainen

text: Valpuri Urpiainen (k. 1692) tuomittiin kuolemaan avionrikkomuksesta Suomessa 1600-luvulla. Oikeudenkäynti on ollut historiallisen tutkimuksen kohteena.


title: Valpuri Urpiainen

text: Valpuri Urpiainen oli talonpoikaisen Matti Kotilaisen vaimo Pielisjärvellä. Mies oli valittu mieromieheksi eli viemään pitäjäläisten valitus raskaasta verotuksesta kuninkaan kuultavaksi Tukholmaan. Matkat kestivät kauan ja Kotilainen oli tehtävässä kaikkiaan neljä kertaa.


title: Valpuri Urpiainen

text: Toiselta matkaltaan palatessaan Matti sai tietää vaimonsa maanneen talon rengin kanssa ja tulleen raskaaksi. Säilyneiden asiakirjojen mukaan Valpuri oli puolustautunut sanoen: ""Se kuin isännän sijaan jätetään, se isännän työtä tekee."" Valpuri lähti tapauksen johdosta kotitilalta ensin Venäjälle ja sen jälkeen Sotkamoon. Synnytettyään pojan hän asettui asumaan vanhempiensa luo. Matti haki eroa ja sai sen samana vuonna 1689.


title: Valpuri Urpiainen

text: Valpuri Urpiainen yritti palauttaa kunniaansa talvikäräjillä 1691. Suotuisan päätöksen sijaan tuomari totesi hänen syyllistyneen kaksinkertaiseen huoruuteen ja tuomitsi hänet kuolemaan. Tuomiot raskaimmista rikoksista alistettiin Turun hovioikeuden vahvistettaviksi ja Valpuri vietiin käräjiltä kruunun tyrmään odottamaan oikeuden lopullista päätöstä.


title: Valpuri Urpiainen

text: Valpurin lopullista kohtaloa ei tiedetä, koska Turun hovioikeuden arkistot tuhoutuivat palossa 1827. Kaksinkertainen huoruus oli kuitenkin niin raskas rikos, että hovioikeus jätti kuolemantuomion usein voimaan. Valpuri Urpiainen todennäköisesti mestattiin vuoden 1691 tai 1692 aikana. Hänen miehensä Matti Kotilainen karkotettiin samoihin aikoihin maanpakoon kruunua vastaan niskoittelusta Ruotsin Pommeriin, missä hän luultavasti menehtyi pian tämän jälkeen.


title: Kaituozhe

text: Kaituozhe on kiinalainen pienten kiinteän ajoaineen kantorakettien perhe. China Aerospace Science and Technology Corporationin (CASC) rakentama rakettiperhe perustuu mannerten väliseen ballistiseen ohjukseen Dongfeng 31.


title: Kaituozhe

text: Kaituozhe-1:n (KT-1) koelaukaisuja tehtiin 2002 ja 2003. Näistä jälkimmäinen onnistui jossain määrin.


title: Kaituozhe

text: Kaituozhe-2:n ensimmäinen vaihe perustuu DF-31:een. Toinen ja kolmas vaihe ovat tätä pienempiä. Raketin kapasiteetti on 300 kg LEO:lle ja 200 kg 700 km:n SSO:lle.


title: Kaituozhe

text: Kaituozhe-2:n ensilento suoritettiin 23:45 UTC 3. maaliskuuta 2017 Jiuquanin avaruuskeskuksesta. Hyötykuormana oli TK-1 Tiankun, CASC:in kehittämä kokeellinen satelliitti.


title: Kaituozhe

text: Kaituozhe-2A:n ensimmäinen vaihe perustuu DF-31:een lisättynä kahdella DF-21-pohjaisella boosterilla. Toinen vaihe on halkaisijaltaan ensimmäistä vastaava. Kolmasvaihe on vastaava kuin Kaituozhe-2:ssa.


title: Aleksei Tšervotkin

text: Aleksei Tšervotkin (s. 30. huhtikuuta 1995) on venäläinen maastohiihdon olympia- ja maailmanmestaruusmitalisti.


title: Aleksei Tšervotkin

text: Tšervotkin saavutti nuorten MM-kilpailuissa kultaa 4 × 5 kilometrin viestissä ja pronssia 20 kilometrin yhdistelmäkilpailussa 2013, hopeaa yhdistelmäkilpailussa ja pronssia viestissä 2014 sekä kultaa 10 kilometrin vapaan hiihtotavan kilpailussa, yhdistelmäkilpailussa ja viestissä 2015. Alle 23-vuotiaiden MM-kilpailuissa hän sai hopeaa 15 kilometrin perinteisen hiihtotavan kilpailussa 2016 sekä 15 kilometrin vapaan kilpailussa ja 30 kilometrin yhdistelmäkilpailussa 2017. Euroopan nuorten olympiafestivaaleilla hän voitti kultaa 7,5 kilometrin perinteisen ja 10 kilometrin vapaan hiihtotavan kilpailuissa sekä 4 × 5 kilometrin sekaviestissä 2013.


title: Aleksei Tšervotkin

text: Tšervotkin hiihti Lahden MM-kilpailuissa 2017 kolmannen viestiosuuden Venäjän hopeajoukkueessa. 50 kilometrin vapaan hiihtotavan yhteislähtökilpailussa hän sijoittui 13:nneksi. Pyeongchangin olympialaisissa 2018 hän hiihti viestissä jälleen kolmannen osuuden venäläisten hopeajoukkueessa. 50 kilometrin perinteisen hiihtotavan yhteislähtökilpailussa hän oli kahdestoista.


title: Aleksei Tšervotkin

text: Tšervotkin kilpaili maailmancupissa ensimmäisen kerran Lahdessa maaliskuussa 2015 sijoittuen 15 kilometrin perinteisen hiihtotavan kilpailussa 22:nneksi. Kymmenen parhaan joukkoon hän sijoittui ensimmäisen kerran Nové Měston 15 kilometrin vapaan hiihtotavan kilpailussa tammikuussa 2016 oltuaan kuudes. Parhaimmillaan hän on sijoittunut viidenneksi Rukan Nordic Opening -tapahtuman kokonaiskilpailussa marraskuussa 2017.


title: Aleksei Tšervotkin

text: Hänen käyttämänsä suksimerkki on Fischer.


title: Carrus Fifty

text: Carrus Fifty on Carruksen valmistama linja-autokori. Sitä valmistettiin sekä Volvon että Scanian alustoille. Sarjaa on korvattu uudemmilla malleilla, jotka ovat vähäpäästöisempiä.


title: Antti Simola

text: Antti Juhani Simola (s. 20. elokuuta 1942 Tampere) on suomalainen kenraaliluutnantti evp.


title: Antti Simola

text: Simola syntyi opettaja Aimo Simolan ja Irja Äyräväisen perheeseen. Hänen puolisonsa vuodesta 1965 on Marja-Leena Jaakkola.


title: Antti Simola

text: Simola tuli ylioppilaaksi Tampereen yhteiskoulusta 1962, Kadettikoulusta hän valmistui 1966 ja Sotakorkeakoulusta 1969. Simola toimi Helsingin ilmatorjuntapatteristossa opetusupseerina vuodesta 1966, patterinpäällikkönä vuodesta 1970 ja toimistopäällikkönä vuodesta 1972. Puolustusministeriön vanhempi toimistoupseeri hän oli 1974–1977, Pääesikunnassa toimistoesiupseeri komento-osastolla vuodesta 1977 ja opetusosastolla vuodesta 1982. Turun ilmatorjuntapatteriston komentajana Simola toimi vuodesta 1982, Pääesikunnan ilmatorjunta-osaston toimistopäällikkönä vuodesta 1988 ja komento-osaston erikoistehtävissä vuonna 1990 sekä Helsingin ilmatorjuntarykmentin komentajana vuodesta 1991. Vuonna 1994 Simolasta tuli Pääesikunnan henkilöstöosaston päällikkö ja vuonna 1996 puolustusvoimien henkilöstöpäällikkö. Hän erosi vakinaisesta palveluksesta vuoden 2001 lopussa.


title: Antti Simola

text: Simola ylennettiin vänrikiksi 1963, luutnantiksi 1966, kapteeniksi 1972, majuriksi 1979, everstiluutnantiksi 1986, everstiksi 1991, kenraalimajuriksi 1996 ja kenraaliluutnantiksi 1999. Hän on toiminut aktiivisesti useiden eri urheilujärjestöjen johtoelimissä, kuten ringeten kotimaisen ja kansainvälisen liiton puheenjohtajana, SVUL:n liittovaltuustossa ja SUL:n hallituksessa. Simolalla on itsellään jääkiekon Suomen mestaruus ja useita muita mestaruksia suunnistuksessa.


title: Scania OmniExpress 360

text: Scania OmniExpress 360 on Lahden Autokorin ja sittemmin SOE Busproductionin valmistama turistilinja-auto. Se korvasi aikaisemmat Lahti Eagle 560 -bussit. Lahden Autokori Oy:n mentyä konkurssiin SOE Busproduction jatkoi mallin valmistamista. Scania Interlink korvasi OmniExpressin 2016-2017-vudenvaihteen aikoihin.


title: Suomen Toivo

text: Ajatuspaja Toivo (Suomen Toivo) on Kansallinen Kokoomus puoluetta lähellä toimiva ajatushautomo.


title: Suomen Toivo

text: Ajatuspajan taustalla on vuonna 1935 perustettu Kansallinen Kulttuurisäätiö. Ajatuspaja pyrkii tutkimus-, koulutus- ja julkaisutoiminnallaan edistämään vastuullisen markkinatalouden vahvistumista Suomessa ja sitä kautta Kokoomuksen asemaa puoluekentässä.


title: Suomen Toivo

text: Ajatuspajan johtajana toimii Sini Ruohonen ja säätiön hallituksen puheenjohtaja on Juhana Vartiainen.


title: Lahti Eagle 560

text: Lahti Eagle 560 oli Lahden Autokorin valmistama autokori Volvon ja Scanian alustoille. Lahti Eagle 560:stä on olemassa myös facelift-versio. Scania OmniExpress 360 korvasi sen myöhemmin.


title: Pekka Wäyrynen (suomentaja)

text:
Petter (Pekka) Wäyrynen (23. joulukuuta 1846 Kiihtelysvaara – 21. lokakuuta 1880 Riihimäki) oli suomalainen ylioppilas ja kääntäjä.
Wäyrysen vanhemmat olivat talollinen Olli Väyrynen ja Valpuri Heiskanen. Hän pääsi ylioppilaaksi Kuopion lukiosta 1872. Hän suomensi ruotsin kielestä useita eri alojen teoksia. Wäyrynen kärsi keuhkotaudista. Hän muutti tammikuussa 1880 Riihimäelle jossa hän kuoli seuraavana syksynä.


title: Ex ja Expt

text: Ex ja Expt ovat Valtionrautateiden ja sittemmin VR-yhtymän antamat sarjatunnukset matkustajavaunuille. Ex on yksikerroksinen 2. luokan InterCity-vaunu eli nykyään Eko-luokan vaunu. Osa on muutettu sarjasta Cx, joka oli 1. luokan vaunu. Expt on yksikerroksinen InterCity-vaunu lemmikkien kanssa matkustaville. Molemmat sarjat ovat Transtechin ja Pasilan konepajan valmistamia.


title: Rx (rautatieliikenne)

text: Rx on Valtionrautateiden ja sittemmin VR-Yhtymän antama sarjatunnus matkustajavaunulle. Rx on yksikerroksinen InterCity-kaluston ravintolavaunu, jota kutsutaan nimellä ”Bistro”.


title: Freestylehiihdon ja lumilautailun maailmanmestaruuskilpailut 2017

text: Vuoden 2017 freestylehiihdon ja lumilautailun maailmanmestaruuskilpailut järjestettiin Sierra Nevadassa, Espanjassa 7.–19. maaliskuuta 2017. Uutena lajina lumilautailun puolelle tuli joukkuelumilautakrossi. Kisoihin ilmoittautui 40 maata ja televisiointioikeuksia myytiin ympäri maailmaa. Kisat televisioi Suomessa Yle.


text: Isäntämaa


title: Innertkirchen

text: Innertkirchen on kunta Sveitsissä, Bernin kantonin kaakkoisnurkassa. Vuoden 2015 lopussa kunnassa oli 1 047 vakinaista asukasta. Kunnan pinta-ala on 237 neliökilometriä, ja se on Bernin kantonin pinta-alaltaan suurin kunta.


title: Innertkirchen

text: Gadmenin kunta yhdistettiin Innertkircheniin vuoden 2014 alussa.


title: Innertkirchen

text: Maantieteellisesti kunta sijaitsee Bernin ja Urin Alpeilla sekä Aarejoen varrella. Asutus on keskittynyt Haslitalin ja Gadmentalin laaksoihin. Kunnan korkein vuori on Mittelhorn (3 702 m mpy.). Muita korkeita vuoria ovat muun muassa Titlis (3 238 m) ja Sustenhorn 3 502 m)


title: Innertkirchen

text: Matkailu on alueen pääelinkeinoja: luontomatkailu on alueella mahdollista monessa muodossa. Innertkirchenissä on yhdeksän hotellia, viisi leirintäaluetta, neljä vuoristomajaa ja kolme muuta yöpymispaikkaa. Aareschlucht sijaitsee pari kilometriä Innertkirchenin kylästä pohjoiseen. Vesivoiman tuotanto on merkittävä elinkeino: Innertkirchenissa on Kraftwerke Oberhasli AG:n voimalaitos ja pääkonttori.


title: Innertkirchen

text: Päätie 6 pohjoisesta, Meiringenistä Haslitalia pitkin etelään, Guttanneniin ja Grimselsolan yli Rhônen laaksoon, Valais’hin kulkee Innertkirchenin kautta. Päätie 11 itään kulkee Gadmentalia pitkin Susteninsolan yli Meientaliin Reussin laaksoon, Wasseniin ja Uriin.


title: Henriette Löfman

text: Henriette Löfman (23. elokuuta 1784 – 6. maaliskuuta 1836 Örby, Länsi-Götanmaa) oli ruotsalainen säveltäjä.


title: Henriette Löfman

text: Hän meni naimisiin 15. helmikuuta 1822 kenraaliluutnantti Casimir Reuterskiöldin (1770-1848) kanssa.


title: Henriette Löfman

text: Henriette Löfman sävelsi muun muassa harpulle.


title: Richard Richardsson

text: Nils Olov Richard Richardsson (s. 1. helmikuuta 1974 Undersåker, Åre, Ruotsi) on uransa lopettanut ruotsalainen lumilautailija. Hänen isänsä on alppihiihtäjä Per-Olov Richardsson. Richard Richardsson on osallistunut olympialaisiin kolmesti. Naganon olympialaisissa 1998 hän keskeytti lumilautailun suurpujottelussa. Salt Lake Cityn kisoissa 2002 hän saavutti parisuurpujottelussa hopeamitalin. Torinon kisoissa 2006 hän ylsi 12. sijalle parisuurpujottelussa.


title: Freestylehiihdon ja lumilautailun maailmanmestaruuskilpailut 2017 – miesten kumpareet

text: Miesten kumpareissa kilpailtiin 8. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa.


text: Alkuerät käytiin kello 11:10 lähtien paikallista aikaa, ja finaalit puolestaan 15:05 lähtien. Puolustavana mestarina kisaan lähti ranskalainen Anthony Benna. Kilpailun voitti japanilainen Ikuma Horishima.


title: Armas Makkonen

text: Armas Veikko Makkonen (18. elokuuta 1887 Karttula – 5. helmikuuta 1975 Helsinki) oli suomalainen Helsingin Osakepankin pääjohtaja.


title: Armas Makkonen

text: Makkosen vanhemmat olivat sahanhoitaja Henrik Makkonen ja Maria Katariina Karjalainen. Hän pääsi ylioppilaaksi 1906 Kuopion yhteiskoulusta ja suoritti Helsingin yliopistossa oikeustutkinnon 1908. Makkonen sai varatuomarin arvon 1911.


title: Armas Makkonen

text: Makkonen toimi aluksi asianajajana Helsingissä 1912–1916, 1917–1918 ja 1923–1924. Hän oli eduskunnan notaarina 1912, Pellervo-seuran lainopillisen neuvontatoimiston hoitajana 1916–1917 ja Ulkomaankauppapankin johtokunnan jäsenenä 1919–1923, Makkonen oli vuodesta 1924 Helsingin Osakepankin palveluksessa eri tehtävissä ja toimi pankin pääjohtajan varamiehenä 1933–1948 ja pääjohtajana 1948–1956.


title: Armas Makkonen

text: Makkonen oli Helsingin rahatoimikamarin jäsenenä 1918–1921 ja varapuheenjohtajana 1921.


title: Armas Makkonen

text: Armas Makkonen oli naimisissa vuodesta 1916 Else Sofia Lagerlöfin kanssa.


title: Kadokawa Shoten

text: Kadokawa Shoten () on japanilainen manga-sarjakuvalehtiä ja videopelejä julkaiseva yhtiö, joka kuuluu Kadokawa Dwango-ryhmään.


title: Kadokawa Shoten

text: Yhtiöön kuuluu myös muita yhtiöitä:Yhtiö sekä kehittää että julkaisee pelejä useille alustoille.


title: Freestylehiihdon ja lumilautailun maailmanmestaruuskilpailut 2017 – naisten kumpareet

text: Naisten kumpareissa kilpailtiin 8. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa.


text: Alkuerät käytiin kello 8:55 lähtien paikallista aikaa, ja finaalit puolestaan 14:55 lähtien. Puolustavana mestarina kisaan lähti kanadalainen Justine Dufour-Lapointe.


title: Tour de Ski 2016–2017

text: Tour de Ski 2016–2017 kilpailtiin 31. joulukuuta 2016 – 8. tammikuuta 2017. Se oli järjestyksessään 11:s Tour de Ski -kilpailusarja. Osakilpailut käytiin Sveitsin Val Müstairissa, Saksan Oberstdorfissa sekä Italian Toblachissa ja Val di Fiemmessä.


title: Emmy Köhler

text: Emmy Kristina Köhler (omaa sukua "Welin"; 22. toukokuuta 1858 Tukholma – 2. helmikuuta 1925 Fresta, Tukholman lääni) oli ruotsalainen opettaja, kirjailija ja säveltäjä.


title: Emmy Köhler

text: Emmy Köhler oli hovikamreeri Armand Welinin ja vapaaherratar Wilhelmina Rappen tytär. Isä oli ensimmäisiä aktiiveja Evangeliska fosterlandsstiftelsen -säätiössä.


title: Emmy Köhler

text: Köhler toimi opettajana hovissa ja opetti muun muassa prinssi Erikin, Kustaa V:n nuorimman pojan, lukemaan ja kirjoittamaan.


title: Emmy Köhler

text: Köhler kirjoitti joululaulun "Nyt syttyy valot tuhannet", joka julkaistiin ensimmäisen kerran Lina Sandellin toimittamassa Korsblomman-kalenterissa ja jonka teksti ja sävel ovat vuoden 1986 ruotsalaisessa virsikirjassa. Monissa hänen lauluistaan oli alkuaan Elsa Beskowin piirtämät kuvat. Emmy Köhler kirjoitti myös muun muassa teoksen "Gunnars och Ingas roliga bok. Sagor och visor". Sen kuvitti Ellie Westley (1855–1942), ja se julkaistiin vuosina 1898 ja 1907.


title: Emmy Köhler

text: Emmy Köhler oli naimisissa Ruotsin valtiovarainministeriön kanslianeuvoksen Sven Köhlerin kanssa ja asui Norrsätra gårdissa Sollentunassa. Hänet on haudattu Frestan hautausmaalle Upplands Väsbyn kuntaan.


title: Pariisi–Nizza-ajo 2017

text: Pariisi–Nizza-ajo 2017 on järjestyksessään 75. maantiepyöräilyn Pariisi–Nizza-ajo. Kilpailu alkoi Bois-d'Arcysta 5. maaliskuuta ja päättyy Nizzaan 12. maaliskuuta. Kilpailussa ajetaan seitsemän yhteislähtöetappia ja yksi henkilökohtainen aika-ajo. Kokonaispituus oli 1 233,5 kilometriä.


title: Lenny and the New Wings

text: Lenny and the New Wings on vuonna 2017 perustettu suomalainen rockyhtye. Yhtyettä oltiin alunperin perustamassa jo vuonna 2012. Yhtyeeseen kuuluvat solisti Lenny Paarma, kitaristi Joakim Kulju, sekä rumpali Hank Mannio ja basisti Antero Naali. Yhtyeen debyyttisingle "True Player" julkaistiin 27. tammikuuta 2017. Yhtyeen ensinmäinen albumi "True Player - The Album" julkaistiin 11. marraskuuta 2017. Tällöin yhtye teki myös "Happy Together Tour 2017" mini-kiertueen yhdessä folkpunk-yhtye Loretta Problemin kanssa.


title: Master of Orion: Conquer the Stars

text: Master of Orion: Conquer the Stars on Wargaming.netin vuonna 2016 julkaisema vuoropohjainen tietokonestrategiapeli. Se on uusintaversio vuonna 1993 julkaistusta "Master of Orionista". Se muistuttaa pelimekaniikoiltaan alkuperäistä "Master of Orionia", mutta on grafiikoiltaan ja käyttöliittymältään modernisoitu.


title: Master of Orion: Conquer the Stars

text: "Master of Orion: Conquer the Starsin" alussa pelaaja valitsee haluamansa rodun tai luo sen itse. Pelissä perustetaan omia yhteiskuntia plateenoille ja kehitetään niitä. Omaa valtakuntaansa voi laajentaa avaruuteen, jossa voi taistella muita rotuja vastaan. Pelissä voi solmia diplomaattisia suhteita ja vaihtaa teknologiaa muiden pelaajien kanssa . Lisäksi pelaaja voi suunnitella ja rakentaa omia avaruusaluksia.


title: Master of Orion: Conquer the Stars

text: Wargaming.net osti 2013 "Master of Orionin" tavaramerkin Atarin konkurssipesästä. Kesällä 2015 se ilmoitti julkaisevansa uuden version pelistä. Sen kehitti argentiinalainen NGS Studios yhdessä monien alkuperäisen "Master of Orionin" kehittäjien kanssa. Uusi "Master of Orion: Conquer the Stars" pääsi Steamin Early Access -julkaisuun helmikuussa 2016. Alkuperäisen julkaisupäivän lähestyessä peli ei ollut valmis julkaistavaksi, joten pelin kehitystä jatkettiin. "Master of Orion: Conquer the Stars" julkaistiin 26. elokuuta 2016. Se myi ensimmäisen vajaan kuukauden aikana 150 000 kappaletta, mikä riitti tekemään julkaisusta kaupallisesti kannattavaa. Peli ei kuitenkaan ollut kaupallisesti menestys, mutta Wargaming.net kertoi uusintaversion syynä olleenkin lähinnä rakkaus alkuperäistä "Master of Orionia" kohtaan.


title: Master of Orion: Conquer the Stars

text: "Master of Orion: Conquer the Stars" sai pääosin hyvän vastaanoton. Sitä pidettiin monissa arvioissa käyttöliittymältään selkeänä ja pelattavuudeltaan hyvänä pelinä, mutta sitä moitittiin usein liiasta yksinkertaisuudesta pelisarjan veteraaneille.


title: Master of Orion: Conquer the Stars

text: Dome.fin arvostelija Jukka Kauppinen kehui "Master of Orion: Conquer the Starsia" virtaviivaisuudesta, selkeästä käyttöliittymästä ja hyvästä pelattavuudesta. Hän kritisoi peliä tylsästä manuaalisesta avaruustaistelua, josta ei ole etua. Hänen mukaansa pelillä oli hintaansa nähden paljon sisältöä ja hyvä uudelleenpeluuarvo. Gamereactorin arvostelija Matti Isotalo kehui peliä tuotannon laadukkuudesta, tyylikkäästä käyttöliittymästä ja nopeasta opittavuudesta. Hän moitti peliä tekoälyn passiivisuudesta ja liiasta tuttuudesta "Master of Orionia" aiemmin pelanneille. V2.fin arvostelija Juha Ahola kehui "Master of Orion: Conquer the Starsia" hyvästä käyttöliittymästä ja pelattavuudesta. Hän arvosteli peliä alun perustoimintoihin upotettavista liioista tunneista ja liiasta yksinkertaisuudesta veteraaneille.


title: Rijeka bez imena

text: Rijeka bez imena () on Marija Šestićin esittämä kappale, joka hän edusti Bosnia ja Hertsegovinaa vuoden 2007 Eurovision laulukilpailussa Suomen Helsingissä.


title: Rijeka bez imena

text: Kappale pääsi suoraan kilpailun finaaliin, jossa se sijoittui 24 maan joukosta sijalle 11.


title: Love Power

text: Love Power on The KMG'sin esittämä kappale, joka edusti Belgiaa vuoden 2007 Eurovision laulukilpailussa Helsingissä.


title: Love Power

text: Kappale kilpaili Euroviisujen semifinaalissa, jossa se sijoittui 28 maan joukosta sijalle 26. ja täten karsiutui finaalista.


title: Doriane Vidal

text: Doriane Monique Vidal (s. 16. huhtikuuta 1976 Limoges, Ranska) on entinen ranskalainen lumilautailija. Hän on osallistunut lumikourussa kolmiin olympiakisoihin. Naganon kisoissa 1998 hänen sijoituksensa oli kahdestoista. Salt Lake Cityn kisoissa hän saavutti hopeaa Yhdysvaltojen Kelly Clarkin jälkeen. Torinon olympialaisissa hänen sijoituksensa oli kahdeksas. Hänellä on kolme FIS:n maailmanmestaruutta: Italian Madonna di Campiglio 2001, Itävallan Kreischberg 2003 ja Kanadan Whistler 2005.


title: Ven a bailar conmigo

text: Ven a bailar conmigo () on Guri Schankenin esittämä kappale, joka edusti Norjaa vuoden 2007 Eurovision laulukilpailussa Suomen Helsingissä.


title: Ven a bailar conmigo

text: Kappale kilpaili Euroviisujen semifinaalissa, jossa se sijoittui 28 maan joukosta sijalle 18. ja täten karsiutui finaalista.


title: Time To Party

text: Time To Party on The Jet Setin esittämä kappale, joka edusti Puolaa vuoden 2007 Eurovision laulukilpailussa Helsingissä.


title: Time To Party

text: Kappale kilpaili Euroviisujen semifinaalissa, jossa se sijoittui 28 maan joukosta sijalle 14. ja täten karsiutui finaalista.


title: Muiskula

text: Muiskula () on kylä Leningradin alueen Jaaman piirin Niisnovan kunnassa Venäjällä. Se sijaitsee Inkerin ylängön pohjoisreunalla neljä kilometriä Niisnovasta koilliseen. Kylässä on yhdeksän asukasta (vuonna 2010).


title: Muiskula

text: Kaprion kihlakunnan Kargalin pogostaan kuulunut kylä mainitaan ensimmäisen kerran Vatjan viidenneksen verokirjassa vuonna 1500 nimellä "Myšji Gorki". Ruotsalaisten vuosina 1618–1623 laatimassa maakirjassa se esiintyy muodossa "Muischina Gora".


title: Muiskula

text: Peter von Köppenin mukaan vuonna 1848 Muiskulassa asui 122 inkerikkoa, jotka kuuluivat Kaprion ortodoksiseen Kristuksen kirkastuksen kirkon seurakuntaan. Vuonna 1862 kylässä oli 22 taloa ja 110 asukasta. Paikalliset talonpojat olivat tilanomistajan maaorjia. Myöhemmin he kuuluivat kyläkuntana Someron volostiin. Vuonna 1899 Muiskulassa oli 142 asukasta, joista väestönlaskennan mukaan 134 oli ”suomalaisia”, 7 venäläisiä ja yksi ”sekoittunut”. Uskonnoltaan he olivat kaikki ortodokseja. Vuodesta 1894 lähtien kylä kuului Koppanan seurakuntaan.


title: Muiskula

text: Neuvostoaikana Muiskula kuului ensin Taatsoin, vuodesta 1928 lähtien Vassakaran, vuodesta 1954 Paavelan ja vuodesta 1958 Niisnovan kyläneuvostoon. Vuonna 1929 kylässä oli 125 ja vuonna 1958 69 asukasta. Vuonna 1933 perustettiin kolhoosi, joka vuonna 1954 liitettiin Niisnovan sovhoosiin.


title: Danny Kass

text: Daniel "Danny" Kass (s. 21. syyskuuta 1982 Pompton Plains, New Jersey, Yhdysvallat) on yhdysvaltalainen lumilautailija ja kaksinkertainen olympiamitalisti half-pipessa, mutta hallitsee myös superpipen. Hänen olympiamitalinsa ovat hopeisia, ja ne hän saavutti Salt Lake Cityn kisoissa 2002 sekä Torinon kisoissa 2006.


title: Jouni Koskela (pesäpalloilija)

text: Jouni Koskela (s. 2. heinäkuuta 1988 Alajärvi) on suomalainen pesäpalloilija, joka edustaa kaudella 2018 Seinäjoen JymyJusseja. Koskela on edustanut JymyJusseja kaudesta 2018 alkaen. Koskelan kasvattajaseura on Alajärven Ankkurit. Koskelan edellisiä seuroja ovat Koskenkorvan Urheilijat, Alajärven Ankkurit sekä Kankaanpään Maila.


title: Petrus Puputti

text: Petrus Puputti (s. 28. tammikuuta 1991 Haapajärvi) on suomalainen pesäpalloilija, joka edustaa kaudella 2017 Koskenkorvan Urheilijoita. Puputti on edustanut Koskenkorvan Urheilijoita kaudesta 2017 alkaen. Puputin kasvattajaseura on Haapajärven Pesä-Kiilat. Puputin edellisiä seuroja ovat Haapajärven Pesä-Kiilat, Sotkamon Jymy, Oulun Lippo ja Alajärven Ankkurit. Sisäpelissä Puputin rooli on etenijä ja ulkopelissä pesävahti.


title: Petrus Puputti

text: Puputin Superpesisura alkoi kaudella 2015 Alajärven Ankkureissa, johon Puputti siirtyi edustettuaan kolme edellistä kautta Oulun Lippoa. Tulokaskaudellaan etenijän roolissa pelaava Puputti löi yhden ja toi 29 juoksua. Samalla kaudella Puputti valittiin myös vuoden tulokkaaksi.


title: Petrus Puputti

text: Kaudeksi 2017 Puputti siirtyi Koskenkorvan Urheilijoihin. Samalla kaudella Puputti valittiin myös ensimmäisen kerran urallaan miesten Itä-Länsi-otteluun.


title: Anttoni Jakobsson

text: Anttoni Jakobsson (s. 16. huhtikuuta 1998 Vaasa) on suomalainen pesäpalloilija, joka edustaa kaudella 2017 Koskenkorvan Urheilijoita. Jakobsson on edustanut Koskenkorvan Urheilijoita kaudesta 2016 alkaen. Jakobssonin kasvattajaseura on Vaasan Maila. Jakobssonin edellisiä seuroja ovat Vähänkyrön Viesti, ja Jalasjärven Jalas.


title: Tommi Määttä

text: Tommi Määttä (s. 17. huhtikuuta 1996) on suomalainen jääpalloilija, joka edustaa Ruotsin pääsarjassa pelaavaa Edsbyns IF:ää. Pelipaikaltaan Määttä on puolustaja. Hän kuuluu myös Suomen jääpallomaajoukkueeseen.


title: Tommi Määttä

text: Suomessa Määttä edusti Botnia-69:ää, jonka Bandyliigassa pelaavassa edustusjoukkueessa hän debytoi kaudella 2011–2012. Hän siirtyi Suomen-mestaruuteen päättyneen kauden 2015–2016 jälkeen Ruotsiin Edsbyns IF:ään yhdessä kaksosveljensä Tuomaksen kanssa.,


title: Tommi Määttä

text: Määttä on edustanut ikäkausimaajoukkueita. Hän teki maaotteludebyytin 4.12.2015 Porvoossa. Hän valittiin Suomen joukkueeseen vuoden 2017 MM-kisoihin, mutta loukkaantuminen esti osallistumisen.


title: Tommi Määttä

text: Myös Tommi Määtän vanhempi veli Teemu ja kaksosveli Tuomas ovat jääpalloilijoita. Poikien isä Esa Määttä on menestynyt jääpalloilija ja valmensi Botnia-69:n Suomen-mestariksi vuonna 2016.


title: Tommi Määttä

text: Seurajoukkueessa:


title: Juuso Keski-Koukkari

text: Juuso Keski-Koukkari (s. 7. lokakuuta 1997 Lapua) on suomalainen pesäpalloilija, joka edustaa kaudella 2018 Koskenkorvan Urheilijoita. Keski-Koukkari on edustanut Koskenkorvan Urheilijoita kaudesta 2017 alkaen. Keski-Koukkarin kasvattajaseura on Vähänkyrön Viesti. Keski-Koukkarin edellisiä seuroja ovat Vähänkyrön Viesti ja Alajärven Ankkurit.


title: Antti Pukkinen

text: Antti Pukkinen (s. 26. helmikuuta 1985 Ylihärmä) on suomalainen pesäpalloilija, joka edustaa kaudella 2018 Alajärven Ankkureita. Pukkinen siirtyi Alajärven Ankkureihin kaudeksi 2018. Pukkisen kasvattajaseura on Seinäjoen Maila-Jussit. Pukkisen edellisiä seuroja ovat Koskenkorvan Urheilijat, Jyväskylän Kiri, Seinäjoen Maila-Jussit, Ylihärmän Pesis-Junkkarit, Kauhajoen Karhu ja Vähänkyrön Viesti.


title: Antti Pukkinen

text: Pukkinen on naimisissa uransa lopettaneen naisten superpesispelaaja Elina Pukkisen kanssa.


title: Juho Toivola

text: Juho Toivola (s. 4. kesäkuuta 1990 Seinäjoki) on suomalainen pesäpalloilija, joka edustaa kaudella 2017 Koskenkorvan Urheilijoita. Toivola on edustanut Koskenkorvan Urheilijoita kaudesta 2015 alkaen. Toivolan kasvattajaseura on Seinäjoen Maila-Jussit. Toivolan edellisiä seuroja ovat Kouvolan Pallonlyöjät, JymyJussit, Nurmon Jymy ja Ylistaron Kilpa-Veljet.


title: Ville Haapamäki

text: Ville Haapamäki (s. 10. toukokuuta 1996 Ilmajoki) on suomalainen pesäpalloilija, joka edustaa kaudella 2017 Koskenkorvan Urheilijoita. Haapamäki on Koskenkorvan Urheilijoiden oma kasvatti. Haapamäen edellisiä seuroja ovat Jalasjärven Jalas ja Haapajärven Pesä-Kiilat.


title: Juuso Vuorenmäki

text: Juuso Vuorenmäki (s. 9. kesäkuuta 1998 Ilmajoki) on suomalainen pesäpalloilija, joka edustaa kaudella 2017 Koskenkorvan Urheilijoita. Vuorenmäki on Koskenkorvan Urheilijoiden oma kasvatti. Vuorenmäki on lisäksi edustanut Jalasjärven Jalasta.


title: Frans Enqvist

text: Frans Josef Enqvist (1. huhtikuuta 1859 Helsinki – 9. lokakuuta 1903 Tampere) oli suomalainen toimittaja ja suomentaja.


title: Frans Enqvist

text: Enqvistin vanhemmat olivat kauppias Josef Enqvist ja Klara Gustava Nylenius. Hän pääsi ylioppilaaksi Helsingin Suomalaisesta Alkeisopistosta 1880. Enqvist toimi kirjastoamanuenssina ja oli myöhemmin toimittajana Tampereella viimeksi Tampereen Uutiset-lehdessä. Enqvist ampui itsensä lokakuussa 1903.


title: Frans Enqvist

text: Frans Enqvist oli naimisissa vuodesta 1891 Lyyli Ellida Sandqvistin kanssa.


title: Fabienne Reuteler

text: Fabienne Reuteler (2. syyskuuta 1979 Uster, Zürichin kantoni, Sveitsi) on sveitsiläinen lumilautailija. Hän saavutti Salt Lake Cityn olympialaisissa vuonna 2002 pronssimitalin lumikourussa.


title: Pe-o margine de lume

text: Pe-o margine de lume () on Nicon ja Vladin esittämä kappale, jolla he edustivat Romaniaa vuoden 2008 Eurovision laulukilpailussa Serbian Belgradissa.


title: Pe-o margine de lume

text: Kappale kilpaili Euroviisujen ensimmäisessä semifinaalissa, jossa se sijoittui seitsemänneksi ja selviytyi finaaliin. Finaalissa kappale sijoittui 25. maan joukosta 20. sijalle.


title: Succinodon

text: Succinodon putzeri (tarkoittaa ”kapeaa leukaa”) oli saksalaisen paleontologi Friedrich von Huenen antama tieteellinen nimi fossiilille, jonka hän sijoitti sauropodien heimoon Titanosauridae. Se löydettiin myöhäiselle liitukaudelle ajoitetuista kallioista läheltä Puolan Varsovaa vuonna 1941. Hän uskoi sen olleen eläimen leukaluu.


title: Succinodon

text: Kuitenkin vuonna 1981 puolalaisten paleontologien Krystyna Pożaryska ja Donald Pugaczewska tutkimus osoitti, että näyte oli tosiasiassa pala kivettynyttä puuta täynnä heimon Teredinidae puuta poraavien simpukoiden koloja, todennäköisesti suvusta "Kuphus".


title: Romanca

text: Romanca () on Kraljevi Ulicen ja 75 Centsin esittämä kappale, jolla he edustivat Kroatiaa vuoden 2008 Eurovision laulukilpailussa Serbian Belgradissa.


title: Romanca

text: Kappale kilpaili Euroviisujen toisessa semifinaalissa, jossa se sijoittui neljänneksi ja selviytyi finaaliin. Finaalissa kappale sijoittui 25. maan joukosta 21. sijalle.


title: Isabelle Blanc

text: Isabelle Blanc (s. 25. kesäkuuta 1975 Nîmes, Ranska) on kilpauransa lopettanut ranskalainen lumilautailija. Hän osallistui kolmiin olympialaisiin. Naganon kisojen suurpujottelussa 1998 hän karsiutui, mutta Salt Lake Cityssä 2002 hän onnistui voittamaan kultamitalin parisuurpujottelussa. Samassa lajissa hän sijoittui neljänneksitoista Torinossa vuonna 2006. Hän on ammatiltaan multimediayrittäjä.


title: Marie von Stedingk

text: Maria "Marie" Frederica von Stedingk (31. lokakuuta 1799 Pietari – 15. kesäkuuta 1868 Tukholma) oli ruotsalainen säveltäjä ja hovineito.


title: Marie von Stedingk

text: Marie Stedingk oli marsalkka, kreivi Curt von Stedingkin ja Ulrika Fredrika Ekströmin tytär. Hänen äitinsä toimi tulevan miehensä taloudenhoitajana, ja he menivät naimisiin vasta viisi vuotta Marien syntymän jälkeen. Marie oli siis avioton lapsi, mikä oli epätavallista aatelin keskuudessa. Sisarustensa tavoin Marie sai hyvän koulutuksen, koska vanhempien mielestä koulutus oli tärkeä kaikille heidän lapsilleen sukupuolesta huolimatta, ja hänellä oli yksityisopettaja.


title: Marie von Stedingk

text: Marie toimi kuningatar Desiderian hovineitona. Hän kuoli naimattomana, mutta huhujen mukaan hänellä oli ollut rakastajia. Fritz von Dardel mainitsee hänet vuonna 1840 seuraleikissä, jossa häntä oli kehotettu suutelemaan huoneen koketeinta naista ja jossa hän oli valinnut Marien: "Minä tunsin häntä ihan vähän ja tiesin vain sen, että häntä pidettiin kärkkäänä rakastumaan, vaikka hän oli jo ylittänyt iän, jossa tehdään valloituksia.” Minä selitin: "Olen kääntynyt teidän puoleenne, neiti, koska olen kuullut nokkeluuttanne kehuttavan ja oletin siksi, että te käsitätte leikinlaskun paremmin kuin kukaan muu”.


title: Marie von Stedingk

text: Till von Stedingkin sävellyksiin kuuluu "Nocturne melodiainstrumenteille" (merkinnyt muistiin Mathilda Berwald). Mathilda d'Orozco omisti hänelle "Kuusi laulua pianolle" (1842).


title: Fosfolipaasi C

text: Fosfolipaasi C on hydrolaaseihin kuuluva entsyymi. Se katalysoi fosfolipidien hydrolyysiä orgaanisiksi alkoholifosfaateiksi ja rasvahappojohdannaisiksi. Erityisesti entsyymi katalysoi fosfatidyyli-inositoli-4,5-bisfosfaatin hydrolyysiä inositolitrisfosfaatiksi ja diasyyliglyseroliksi. Entsyymi osallistuu useissa eliöissä signaalinvälitykseen ja biologisten toimintojen kuten välittäjäaineiden vapautumiseen, ionien kuljetukseen sekä lihasten toimintaan. Fosfolipaasi C:tä esiintyy niin esi- kuin aitotumaisissa eliöissä. Fosfolipaasi C:n EC-numero on EC 3.1.4.3.


title: Fosfolipaasi C

text: Fosfolipaasi C on solukalvoon kiinnittynyt entsyymi. Ihmisen fosfolipaasi C on rakenteeltaan monomeeri, jonka molekyylimassa on noin 83–85 kDa. Entsyymin substraatteja ovat monet fosfolipidit esimerkiksi fosfatidyyli-inositoli-4,5-bisfosfaatti ja fosfatidyylikoliini. Entsyymi tarvitsee toimiakseen kalsiumioneja. Fosfolipaasi C katalysoi fosfodiesterisidoksen katkaisua siten, että tuotteina muodostuu rasvahappojohdannainen ja fosforyloitu alkoholijohdannainen.


title: Fosfolipaasi C

text: Fosfolipaasi C:n toimintaa aktivoi eräs G-proteiini nimeltään G. Kun tämä proteiini sitoutuu fosfolipaasi C:en, aktivoi se entsyymin. GTP-molekyyli aktivoi puolestaan G-proteiinin sitoutuessaan siihen. Fosfolipaasi C:n katalysoiman reaktion tuotteilla inositolitrifosfaatilla ja diasyyliglyserolilla on useita tärkeitä tehtäviä soluissa. Inositolitrifosfaatti muun muassa aktivoi kalsium-ionien kuljetusta ja diasyyliglyseroli aktivoi proteiinikinaasi C-entsyymin.


title: Laura Hirvi

text: Laura Hirvi (s. 16. heinäkuuta 1980 Mannheim, Saksa) on etnologi ja Berliinissä toimivan Suomen Saksan-instituutin johtaja


title: Laura Hirvi

text: Hirvi on ollut Suomen Saksan-instituutin johtaja vuoden alusta 2015. Sitä ennen hän oli 2013–2015 tutkijatohtori Helsingin yliopistossa sekä vuosina 2006–2008 saksan kielen tuntiopettaja Jyväskylän yliopistossa ja Jyväskylän kaupungin palveluksessa.


title: Laura Hirvi

text: Vuonna 2004 Hirvi suoritti kandidaatintutkinnon etnologiasta Freie Universität Berlinissä Saksassa, jonka jälkeen hän suoritti maisterintutkinnon Jyväskylän yliopistossa. Hirvi väitteli vuonna 2013 filosofian tohtoriksi etnologian alan tutkimuksella "Identities in practicegoogle.fi: a trans-Atlantic ethnography of Sikh immigrants in Finland and in California".


title: Laura Hirvi

text: 2017 Hirvi toimi SITRA Ratkaisu 100 -kilpailun tuomariston puheenjohtajana.


title: Irma Hyvärinen

text: Irma Kaarina Hyvärinen (s. 6. elokuuta 1949 Helsinki) on suomalainen kielitieteilijä ja Helsingin yliopiston germaanisen filologian professori emerita.


title: Irma Hyvärinen

text: Hyvärinen on ollut vuosina 1999–2014 Helsingin yliopiston germaanisen filologian professori ja Helsingin yliopiston saksalaisen laitoksen johtaja elokuusta 1999 heinäkuuhun 2006 ja jälleen huhtikuusta 2007 vuoden 2009 loppuun.


title: Irma Hyvärinen

text: Hyvärinen aloitti lukuvuodesta 1990–1991 Helsingin kauppakorkeakoulun saksan kielen vs. apulaisprofessorina ja oli lukuvuoden 1991–1992 Joensuun yliopiston Savonlinnan kääntäjänkoulutuslaitoksessa saksan kielen apulaisprofessori. Sitten vuosina 1992–1998 hän oli Jyväskylän yliopiston germaanisen filologian apulaisprofessori/vs. professori ja vuonna 1996 kesälukukauden Augsburgin yliopistossa Saksan liittotasavallassa germanistisen kielitieteen vieraileva professori. Vuosina 1998–1999 hän oli Turun yliopiston germaanisen filologian apulaisprofessori/professori.


title: Irma Hyvärinen

text: Hyvärinen valmistui humanististen tieteiden kandidaatiksi 1971, filosofian kandidaatiksi 1973, filosofian lisensiaatiksi 1982 ja väitteli 1989 Oulun yliopistosta filosofian tohtoriksi germaaninen filologian alalta tutkimuksella "Zu finnischen und deutschen verbabhängigen Infinitiven : eine valenztheoretische kontrastive Analyse. Teil 1, Theoretische Fundierung und Abgrenzung des Prädikats".


title: Pakaranat

text: Pakaranat (Dinomyidae) on jyrsijöiden heimo, jota tavataan Etelä-Amerikassa. Heimon ainoa elossa oleva laji on pakarana ("Dinomys branickii"). Se painaa noin 15 kiloa ja on yksi suurimmista elävistä jyrsijöistä. Heimosta tunnetaan myös noin 50 fossiilista lajia, joista monet kasvoivat paljon pakaranaa suuremmaksi. Fossiiliset jäänteet koostuvat kuitenkin yleensä yksittäisistä hampaista ja pienistä leuanpalasista, joten eläinten anatomiasta ei tiedetä paljoa. "Josephoartigasia monesi" -lajista on löydetty poikkeuksellisen hyvin säilynyt, miltei täydellinen kallo.


title: Alfa Romeo GTV ja Spider

text: Alfa Romeo GTV ja Spider ovat Alfa Romeon vuosina 1994–2004 valmistamia urheiluautomalleja, jotka korvasivat edeltäneet Alfetta GTV- ja Spider-mallit. GTV oli koriltaan kaksiovinen coupé ja Spider puolestaan kangaskattoinen avoauto. Mallien korvaajiksi tulivat Alfa Romeo Brera ja Spider.


title: Alfa Romeo GTV ja Spider

text: GTV- ja Spider-mallit esiteltiin Geneven autonäyttelyssä keväällä 1995. Alkuperäisessä moottorivalikoimassa olivat 1,8 16V (144 hv), 2,0 16V (155 hv), turboahdettu 2,0 V6 (200 hv) ja vapaasti hengittävä 3,0 V6 (12V 192 hv, 24V 220 hv).


title: Alfa Romeo GTV ja Spider

text: Vuonna 1998 mallit kokivat pienen kasvojenkohotuksen, jossa etusäleikön ympärille tuli kromikehys ja sisustaa uudistettiin. 24-ventiillisen V6-moottorin yhteyteen tuli saataville kuusivaihteinen vaihteisto.


title: Alfa Romeo GTV ja Spider

text: Toisen, perusteellisemman kasvojenkohotuksen läpikäyneet GTV ja Spider esiteltiin Geneven autonäyttelyssä 2003. Mallit saivat suuremman etusäleikön, joka oli samantyylinen kuin Alfa Romeo 147:ssä. Uutena moottorina oli 3,2-litrainen (240 hv) V6.


title: Alfa Romeo GTV

text: Alfa Romeo GTV viittaa seuraaviin Alfa Romeo -malleihin:


title: Hallische Händel-Ausgabe

text: Hallische Händel-Ausgabe (lyhenne HHA; engl. "The Halle Handel Edition") on Georg-Friedrich-Händel-Gesellschaftin julkaisema ja Bärenreiter-Verlagin kustantama julkaisusarja, jonka on valmistuttuaan tarkoitus sisältää Georg Friedrich Händelin (1685–1759) koko sävellystuotanto tieteellisesti toimitettuina, nuottikuvaltaan luotettavina laitoksina. Sarjan julkaiseminen aloitettiin yksittäisenä kokeiluniteenä vuonna 1945 ja aktiivisesti vuonna 1955. Aluksi "Hallische Händel-Ausgabe" toimi täydentävänä liitteenä Händel-Gesellschaftin vuosina 1858–1902 julkaisemalle Händelin teosten kokonaiseditiolle ("G. F. Händel's Werke"), mutta 1960-luvun vaihteessa vaihtoi toimitusperiaatteita aiempaa tieteellisemmiksi ja samalla itsenäistyi. Sarjan on tarkoitus valmistua vuonna 2023 ja sisältää siinä vaiheessa noin 128 osaa.


title: Hallische Händel-Ausgabe

text: "Hallische Händel-Ausgaben" toimituksesta vastaa kansainvälinen toimituskunta, jonka jäseninä ovat Graydon Beeks, Donald Burrows, Siegfried Flesch, Hans Dieter Clausen, Hans Joachim Marx ja John H. Roberts. Sarjan teknisestä toimituksesta vastaavat Stephan Blaut, Annette Landgraf ja Michael Pacholke.


title: Harri Suutarinen

text: Harri Suutarinen (s. 16. heinäkuuta 1982 Hämeenlinna) on suomalainen entinen jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Hän pelasi urallaan SM-liigassa yhteensä 116 runkosarja- ja kymmenen playoff-ottelua tehopistein 7+12=19 ja keräten 41 jäähyminuuttia. Suutarinen pelasi SM-liigassa lähinnä puolustavassa roolissa. Suutarinen laukoi oikealta. Hän lopetti pelaajauransa vain 24-vuotiaana kevääseen 2007.


title: Harri Suutarinen

text: Suutarinen toimii nykyään tennisvalmentajana Liikuntakeskus Pajulahdessa ja Suomen Tennisliiton koulutusvastaavana.


title: Harri Suutarinen

text: Suutarinen on Hämeenlinnan Pallokerhon kasvatti. Hän oli kaudella 1998–1999 seuran B-nuorten paras pistemies ja syöttäjä tehoilla 18+24=42, joilla Suutarinen sijoittui koko B-nuorten SM-sarjan pistepörssissä neljänneksi. Kaudella 2000–2001 hän oli tehoilla 23+21=44 HPK:n A-nuorten toiseksi paras pistemies Kasper Kenigin jälkeen.


title: Harri Suutarinen

text: Kesällä 2001 Suutarinen teki HPK:n kanssa kolmivuotisen SM-liigasopimuksen. Kausi 2001–2002 oli hänelle tulokaskausi ja Suutarinen teki pääasiassa nelosketjun roolissa 39 runkosarja- ja neljässä playoff-ottelussa tehot 1+2=3. Hänen liigauransa ensimmäinen ja kauden ainoaksi jäänyt maalinsa syntyi 29. marraskuuta 2001 Helsingin IFK:ta vastaan. Suutarinen joutui tämän jälkeen pitkäksi aikaa sivuun, sillä Pauli Levokari taklasi häntä selkään Suutarisen tuulettaessa maaliaan. Suutarinen löi taklauksen seurauksena leukansa maalin ylärimaan, hänen leukaluunsa murtui ja se leikattiin jo samana iltana. Levokari sai teostaan kahdeksan ottelun pelikiellon. Suutarinen voitti kauden päätteeksi SM-pronssia. Hän pelasi osan kaudestaan vielä myös HPK:n A-nuorissa. Suutarinen onnistui tekemään 16 runkosarjaottelussa jopa 19 maalia sekä kaikkiaan 26 tehopistettä, joten hänen piste per peli -keskiarvonsa 1.63 oli A-nuorten SM-liigan paras. Suutarinen oli HPK:n toiseksi paras maalintekijä Juhamatti Yli-Junnilan kanssa. Hän jakoi myös tehoilla 8+4=12 sarjan pudotuspelien maalipörssin voiton HIFK:n Toni Häppölän kanssa ja sijoittui pistepörssissä toiseksi edellään vain SaiPan Teemu Somppi.


title: Harri Suutarinen

text: Kaudella 2002–2003 Suutarinen jäi HPK:ssa aiempaa pieneen rooliin ja hän teki SM-liigassa 23 runkosarja- ja kuudessa playoff-ottelussa kolme maalia. Suutarinen voitti kauden päätteeksi SM-pronssia. Joulukuussa 2002 hän kävi hakemassa pelituntumaa kolmen ottelun lainasopimuksella Mestis-joukkue Forssan Palloseurasta. Suutarinen pelasi ison osan kaudestaan myös HPK:n A-nuorissa. Kaudella 2003–2004 häneltä odotettiin HPK:ssa tasonnostoa. Suutarinen onnistui tekemään SM-liigan yhden kauden piste-ennätyksensä tehtyään kauden aikana kaikkiaa tehot 3+10=13, mutta hänen roolinsa HPK:ssa jäi kuitenkin pieneksi. Suutarinen haki pelituntumaa myös neljän ottelun verran FPS:stä, kunnes siirtorajan kynnyksellä, tammikuun 2004 lopulla hän ja Olli Korkeavuori siirtyivät loppukaudeksi Pelicansiin, josta vastaavasti HPK:hon siirtyi Jani Keinänen. Suutarinen teki Pelicansissa 12 ottelussa neljä tehopistettä.


title: Harri Suutarinen

text: Suutarinen siirtyi kaudeksi 2004–2005 vuoden mittaisella sopimuksella Mestis-joukkue Kajaanin Hokkiin. Kesällä 2004 hän harjoitteli seuran yhteistyöjoukkueen, Oulun Kärppien SM-liigajoukkueen mukana ja edusti joukkuetta mm. Pitsiturnauksessa. Joulukuussa 2004 Suutarinen siirtyi Hokista Venäjän Superliigassa pelanneen Salavat Julajev Ufan try-out -leirille. Hän ei kuitenkaan saanut sinne jatkosopimusta, eikä pelannut Ufassa otteluakaan. Saman kuun lopullta Suutarinen palasi kolmen ottelun try-out -sopimuksella Pelicansiin, mutta hän jäi kuitenkin ilman jatkosopimusta ja palasi sopimuksensa mukaisesti loppukaudeksi Hokkiin. Suutarinen oli tehoilla 9+14=23 joukkueen neljänneksi paras pistemies Jaakko Viljasen kanssa.


title: Harri Suutarinen

text: Kaudeksi 2005–2006 Suutarinen siirtyi vuoden mittaisella sopimuksella jatkamaan Mestis-uraansa Mikkelin Jukureihin. Hän voitti kauden päätteeksi Mestiksen-mestaruuden. Kaudeksi 2006–2007 Suutarinen siirtyi Ruotsin toiseksi korkeimmalle sarjatasolle HockeyAllsvenskanin IFK Arboga IK:hon. Joukkue jätti kauden päätteeksi sarjan lopulta taloudellisista syistä. Suutarinen lopetti pelaajauransa vain 24-vuotiaana kevääseen 2007.


title: Harri Suutarinen

text: Suutarinen pelasi alle 18-vuotiaiden MM-kilpailuissa vuonna 2000, jolloin hän toimi Suomen kapteenina ja johdatti joukkueen maailmanmestaruuteen. Vuoden 2001 alle 20-vuotiaiden MM-kilpailut Suutariselta jäi väliin leukamurtuman vuoksi. Suutarinen on kuulunut myös alle 16-vuotiaiden maajoukkueen kapteenistoon.


title: Harri Suutarinen

text: Suutarinen siirtyi pelaajauransa päätyttyä opiskelemaan. Hän valmistui kasvatustieteen maisteriksi syksyllä 2011. Aiemmin saman vuoden huhtikuussa Suutarinen nimettiin tennisvalmentajaksi Liikuntakeskus Pajulahteen. Tammikuussa 2017 hän aloitti myös Suomen Tennisliiton koulutusvastaavana.


title: Harri Suutarinen

text: Suutarinen pelasi nuorena itsekin myös tennistä, josta hänellä on voitettuna juniorien SM-kisoissa kolme kaksinpelin ja kolme nelinpelin mestaruutta 12- ja 14-vuotiaiden ikäluokissa. Suutarinen myös edusti Suomea Euroopan nuorten olympiapäivillä Englannin Bathissa vuonna 1995.


title: Harri Suutarinen

text: Suutarisen isoisä Väinö Korhonen on entinen hiihtäjä. Harrin setä on laskettukeskuksistaan (Kasurila, Tahkovuori, Vuokatti) tunnetun promootiotoimisto Huippupaikat Oy:n entinen toimitusjohtaja Ilkka Suutarinen. Nykyään tehtävässä jatkaa Ilkan poika ja Harrin serkku Lauri Suutarinen, joka on aiemmin pelannut pesäpalloa Superpesiksessä.


title: Helena Laukko

text: Helena Laukko (s. 1957) on suomalainen järjestöjohtaja, joka on toiminut Suomen YK-liiton toiminnanjohtajana vuodesta 2003 lähtien. Ennen nykyistä tehtäväänsä Laukko on toiminut Kansainvälisen solidaarisuussäätiön (Solidaarisuus) toiminnanjohtajana vuosina 1997–2003 sekä Kepa ry:n hallituksen jäsenenä ja Suomalaisten Kehitysyhteistyöjärjestöjen EU-yhdistyksen puheenjohtajana.


title: Helena Laukko

text: Laukko toimii myös Suomen Unesco-toimikunnan jäsenenä sen vuoden 2018 loppuun asti kestävällä kaudella ja on toiminut Suomen sosialidemokraattisen puolueen edustajana kaudella Kehityspoliittisessa toimikunnassa, jonka tehtäviin kuuluu muun muassa Suomen kehityspolitiikan johdonmukaisuuden edistäminen.


title: Scharbeutz

text: Scharbeutz on kunta Pohjois-Saksassa Schleswig-Holsteinin osavaltiossa Lyypekinlahden rannalla noin 20 kilometriä Lyypekistä pohjoiseen. Matkailu on paikkakunnan merkittävä elinkeino. Scharbeutzin hiekkaranta on noin 6,5 kilometriä pitkä, kaupungin keskusta sijaitsee rannan ja moottoritie A1:n välissä.


title: Scharbeutz

text: Scharbeutz sijaitsee merellisen Ostholsteinin piirikunnan eteläosassa ja sen alue rajoittuu idässä Itämereen. Kiel sijaitsee maanteitse noin 65 kilometriä Scharbeutzista luoteeseen. Etäisyys Hampuriin on noin 80 kilometriä.


title: Scharbeutz

text: Scharbeutzin kymmenen osa-aluetta ovat Scharbeutz, Pönitz, Gleschendorf, Haffkrug, Gronenberg, Klingberg, Sarkwitz, Schulendorf, Schürsdorf ja Wulfsdorf. Pönitzistä on varhaisin asiakirjamaininta vuodelta 1221 muodossa Penze, Scharbeutzista 1271 muodossa Scarbuce ja Gleschendorfista 1259 muodossa Golesko.


title: Scharbeutz

text: Scharbeutzin järviä ovat Großer Pönitzer See, Kleiner Pönitzer See, Wennsee ja Taschensee tanskalaisine kanavineen.


title: Scharbeutz

text: Paikannimi Scharbeutz palautuu paikalla muinoin sijainneeseen slaavilaiskylään, jonka nimi oli Scorbuze tai Schoreboce. Paikkakunnan alueella on lukuisia tumuluksia eli kumpuhautoja.


title: Scharbeutz

text: 1400-luvulla aluetta hallitsi Kartause Ahrensbök (Kloster Ahrensbök), 1600-luvulla alueella vaikuttivat tanskalaiset; tuolloin perustettiin muun muassa Gronenberger Hof. Rannikkoalue alkoi kehittyä 1800-luvulla rantaturismin myötä. Toisen maailmansodan jälkeen idästä tulleet pakolaiset kasvattivat Scharbeutzin asukaslukua. Matkailuelinkeino alkoi elpyä 1950-luvulla. Vuonna 1974 Gleschendorf ja Haffkrug-Scharbeutz yhdistettiin Scharbeutzin kuntaan.


title: Scharbeutz

text: Scharbeutzin nähtävyyksiä ovat muun muassa Schulendorfin vanha vesimylly (Alte Wassermühle in Schulendorf) ja orgaanista arkkitehtuuria edustava Gut Garkau Großer Pönitzer See -nimisen järven lounaisrannalla Klingbergin kylässä.


title: Scharbeutz

text: Scharbeutzin rautatieasema sijaitsee 88,6-kilometrisellä rataosuudella Lyypekki–Puttgarden noin 19 kilometriä Lyypekin asemalta pohjoiseen. BAB 1:n reitti kulkee Scharbeutzin keskustan länsipuolitse. Muita huomattavia maantieliikenteen väyliä ovat Bundesstraße 432 ja B 76 (Lyypekki–Kiel).


title: Seppo Tanskanen

text: Seppo Tapio Tanskanen (s. 22. maaliskuuta 1941 Juuka) on suomalainen kenraalimajuri evp.


title: Seppo Tanskanen

text: Tanskanen syntyi maanviljelijä Toivo Tanskasen ja Elli Martikaisen perheeseen. Hänen puolisonsa vuodesta 1966 on Tuija Tarma.


title: Seppo Tanskanen

text: Tanskanen tuli ylioppilaaksi Joensuun lyseosta 1960, Kadettikoulusta hän valmistui 1963 ja Sotakorkeakoulusta 1973. Tanskanen toimi Karjalan jääkäripataljoonassa opetusupseerina vuodesta 1963 ja komppanianpäällikkönä vuodesta 1966. Joensuun sotilaspiirin komentotoimiston päällikkö hän oli 1968–1970, Pääesikunnan jalkaväkitoimiston toimistoupseeri ja toimistoesiupseeri 1973–1978 ja koulutusosaston toimistoesiupseeri 1978. Karjalan jääkäripataljoonassa Tanskanen toimi pataljoonaupseerina 1979–1981 ja sitten Sotakorkeakoulun maasotalinjan johtajana 1981–1986 ja sotateknillisen koulun johtajana 1986–1988. Puolustusministeriön sotilastoimiston päällikkö Tanskanen oli 1988–1990 ja Savon prikaatin komentaja 1990–1992. Toimittuaan Pääesikunnan henkilöstäosaston päällikkönä vuodesta 1993 ja Lapin sotilasläänin komentajana vuodesta 1994 Tanskasesta tuli Maanpuolustuskorkeakoulun rehtori vuonna 1997. Hän erosi vakinaisesta palveluksesta helmikuun lopussa 2001.


title: Seppo Tanskanen

text: Tanskanen ylennettiin vänrikiksi 1961, luutnantiksi 1963, yliluutnantiksi 1966, kapteeniksi 1969, majuriksi 1975, everstiluutnantiksi 1981, everstiksi 1988 ja kenraalimajuriksi 1994.


title: Seppo Tanskanen

text: Tanskanen julkaisi vuonna 2016 muistelmateoksen "Rivissä ja rivin edessä. Puolen vuosisataa upseerin elämää."


title: Stadiumin metroasema

text: Stadium on Singaporen Mass Rapid Transit -metrojärjestelmän asema Kallangissa Singaporen keskisellä suuralueella. Se avattiin 17. huhtikuuta 2010. Asemaa käyttävät Circle Linen junat.


title: SAI KZ VIII

text:
SAI KZ VIII oli tanskalaisen Skandinavisk Aero Industrin valmistama yksimoottorinen taitolento- ja matkalentokone, jonka yhtiö suunnitteli tanskalaiselle Sylvest Jensen Luftcirkus -taitolentoryhmälle.
KZ VIII oli kokonaan koivuvanerilla pinnoitettua puurakennetta. Kone lensi ensilentonsa 14. marraskuuta 1949, ja kone lensi seuraavana kesänä noin 50 tapahtumassa ympäri Tanskaa pilottinaan Peter Steen. Tyyppiä rakennettiin vain kaksi konetta, vuonna 1949 valmistunut OY-ACB (myöhemmin HB-EPB, G-AYKZ) ja vuonna 1959 valmistunut Scheibe Flugzeubaun työntekijän rakentama D-EBIZ, joka siirtyi vuonna 1972 Tanskaan saaden tunnuksen OY-ARR. Kone vietti suurimman osan ajastaan Rårupin lentokentällä, kunnes sen osti vuonna 1989 Kai Dige Bach A/S, joka antoi koneen silloisen Dansk Veteranflysamlingin (nyk. Tanskan ilmailumuseo) käyttöön. Yhtiö lahjoitti koneen myöhemmin museolle.


title: Wassen

text: Wassen on kunta Keski-Sveitsissä, Urin kantonissa. Vuoden 2015 lopussa kunnassa oli 428 vakinaista asukasta. Kunnan pinta-ala on 97 neliökilometriä.


title: Wassen

text: Maantieteellisesti kunta sijaitsee Urin Alpeilla sekä Reussjoen varrella.


title: Wassen

text: Valtakunnalliset Sveitsin ja Italian väliset valtaväylät moottoritie A2, vanha valtatie 2 sekä Gotthardin rautatie halkovat Wassenin, joka sijaitsee kapeassa jokilaaksossa.


title: Wassen

text: Päätie 11 länteen, Meientalin ja Susteninsolan kautta Bernin kantoniin, Gadmentaliin ja Innertkircheniin, alkaa Wassenista.


title: Kata Melander

text: Kata Melander, oikealta nimeltään Katariina Leino, (s. 1991 Masku) on suomalainen esikoiskirjailija. Hän julkaisi esikoisromaaninsa "Älä irrota" palvelukustanteena vuonna 2017 kustannuspalvelu Type & Tellin kautta. Melander asuu Turussa ja opiskelee Turun yliopistossa pääaineenaan suomen kieli.


title: Kata Melander

text: "Älä irrota" (2017) kertoo nuoren liikuntavammaisen opiskelijan, Saaran, ja hänen entisen uskonnon ja filosofian opettajansa, Petterin, traagisen rakkaustarinan. Teoksen keskeisiksi teemoiksi nousevat myös krooninen kipu ja vaikeat perhesuhteet.


title: L. T. Heinonen

text: Lauri Teofilus Heinonen (13. marraskuuta 1887 Turku – 11. maaliskuuta 1951 Helsinki) oli suomalainen liikemies, toimittaja ja kääntäjä. Hän käytti suomentajana myös salanimiä Teppo Heino, Maunu Korpela ja Eino Vuorensola.


title: L. T. Heinonen

text: Heinosen vanhemmat olivat työnjohtaja Johan Heinonen ja Amanda Karolina Vänninen. Hän pääsi ylioppilaaksi 1906 Turun klassillisesta lyseosta ja valmistui filosofian kandidaatiksi ja maisteriksi 1909. Heinonen toimi liikemiehenä, toimittajana ja suomentajana Helsingissä.


title: L. T. Heinonen

text: Heinonen oli naimisissa vuodesta 1914 Hilda Sofia Karlssonin kanssa.


title: L. T. Heinonen

text:
Nimellä "L. T. Heinonen":
Salanimellä "Teppo Heino":
Salanimellä "Maunu Korpela":
Salanimellä "Eino Vuorensola":


title: Hanna Brooman

text: Hanna (Johanna Amalia) Brooman (21. elokuuta 1809 – 7. helmikuuta 1887 Tukholma) oli ruotsalainen säveltäjä ja opettaja. Hän toimi useiden aineiden opettajana Kuninkaallisen draamateatterin oppilaskoulussa vuosina 1847–1851 ja 1856–1887.


title: Hanna Brooman

text: Hanna Brooman oli oopperalaulajien Johan Erik Brooman ja Margareta Sofia Lagerqvist kasvattitytär ja työskenteli Tukholmassa musiikin- ja kieltenopettajana. Hänet palkattiin Kuninkaallisen draamateatterin oppilaskouluun vuonna 1947, ja hän pääsi vakituiseksi vuonna 1848. Wilhelmina Fundinin äiti Christina oli lopettanut koulun oppilaskodin eli täysihoitolan toiminnan vuonna 1846, mutta Hanna Brooman sai vastuulleen oppilaiden päivittäisen alkeisopetuksen, joka oli aiemmin kuulunut oppilaskodin johtajalle. Brooman opetti monia aineita: hänen vastuullaan oli kristinuskon, kirjoituksen, pianonsoiton, ranskan, saksan, historian, maantieteen ja italian alkeiden opettaminen tytöille ja pojille sekä ompelun ja käsitöiden opettaminen tytöille. Vuonna 1857 hän teki teatterinjohdon toimeksiannosta selvityksen oopperan balettioppilaille järjestettävästä koulutuksesta.


title: Hanna Brooman

text: Erik af Edholm kuvaili häntä vuonna 1869 "kelvolliseksi opettajaksi ja ihmiseksi". Hanna Brooman myös käänsi näytelmiä Tukholman eri teattereita varten ja sävelsi lauluja pianolle, joista mainittakoon "Norrlänningens hemlängtan".


title: Freestylehiihdon ja lumilautailun maailmanmestaruuskilpailut 2017 – miesten parikumpareet

text: Miesten parikumpareissa kilpailtiin 9. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa.


text: Alkuerät käytiin kello 10:25 lähtien paikallista aikaa, ja finaalit puolestaan 12:12 lähtien. Puolustavana mestarina kisaan lähti kanadalainen Mikael Kingsbury.


title: Freestylehiihdon ja lumilautailun maailmanmestaruuskilpailut 2017 – naisten parikumpareet

text: Naisten parikumpareissa kilpaillaan 9. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa.


text: Alkuerät käydään kello 9:35 lähtien paikallista aikaa, ja finaalit puolestaan 12:00 lähtien. Puolustavana mestarina kisaan lähtee yhdysvaltalainen Hannah Kearney.


title: Freestylehiihdon ja lumilautailun maailmanmestaruuskilpailut 2017 – miesten hypyt

text: Miesten hypyissä kilpaillaan 9. ja 10. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa.


text: Alkuerät käydään 9. maaliskuuta kello 19:00 lähtien paikallista aikaa, ja finaalit 10. maaliskuuta kello 19:46 lähtien. Puolustavana mestarina kisaan lähtee kiinalainen Quangpu Qi.


title: Freestylehiihdon ja lumilautailun maailmanmestaruuskilpailut 2017 – naisten hypyt

text: Naisten hypyissä kilpaillaan 9. ja 10. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa.


text: Alkuerät käydään 9. maaliskuuta kello 16:15 lähtien paikallista aikaa, ja finaalit puolestaan 10. maaliskuuta 20:40 lähtien. Puolustavana mestarina kisaan lähtee australialainen Laura Peel.


title: Freestylehiihdon ja lumilautailun maailmanmestaruuskilpailut 2017 – miesten lumilautailun slopestyle

text: Miesten lumilautailun slopestylessä kilpaillaan 9. ja 11. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa.


text: Alkuerät käydään 9. maaliskuuta kello 9:20 lähtien paikallista aikaa, ja finaalit puolestaan 11. maaliskuuta 12:14 lähtien. Puolustavana mestarina kisaan lähtee yhdysvaltalainen Ryan Stassel.


title: Rise of Flight: The First Great Air War

text: Rise of Flight on 777 Studiosin (ennen: "neoqb") kehittämä lentosimulaattori, joka sijoittuu ensimmäiseen maailmansotaan.


title: Rise of Flight: The First Great Air War

text: Lennettävät laitteet kattavat aikakauden koneita kuten: Spad 13.C1, Fokker D. VII, Albatros D. Va ja Nieuport 28.C1.


title: Rise of Flight: The First Great Air War

text: Peli on ollut Steam-palvelussa nimellä Rise of Flight: Channel Battles Edition.


title: Rise of Flight: The First Great Air War

text: Alkuperäinen nimi on muuttunut muotoon Rise of Flight United vuonna 2015 pelin muututtua maksullisesta free-to-play-malliin.


title: Rise of Flight: The First Great Air War

text: Peli painottaa autenttisuutta ja realismia useissa asioissa helppokäyttöisyyden sijaan.


title: Rise of Flight: The First Great Air War

text: Peliä on kehitetty yhteistyössä "Russian Military Historical Society" (RMHS) kanssa, esimerkiksi Ilya Muromets -lentokoneen simulaatiossa.Peliin on saatavilla useita lennettäviä koneita ladattavana lisäsisältönä (DLC).


title: Rise of Flight: The First Great Air War

text: Eräät koneet kuten Felixstowe F.2 lentovene tukevat usean aseman (ampuma-asemat, pilotti) käyttöä.


title: Freestylehiihdon ja lumilautailun maailmanmestaruuskilpailut 2017 – naisten lumilautailun slopestyle

text: Naisten lumilautailun slopestylessä kilpailtiin 9. ja 11. maaliskuuta vuoden 2017 freestylehiihdon ja lumilautailun maailmanmestaruuskilpailuissa Sierra Nevadassa, Espanjassa.


text: Alkuerät käytiin 9. maaliskuuta kello 12:35 lähtien paikallista aikaa, ja finaalit puolestaan 11. maaliskuuta 12:00 lähtien. Puolustavana mestarina kisaan lähti japanilainen Miyabi Onitsuka.


title: Into J. Teljo

text: Into Juhana Teljo (sukunimi aik. "Heinonen", 11. elokuuta 1876 Uusikaupunki – 5. marraskuuta 1937 Detroit, Yhdysvallat) oli amerikansuomalainen päätoimittaja.


title: Into J. Teljo

text: Teljon vanhemmat olivat Hiitolan kirkkoherra Johan Gustaf Heinonen (1829–1896) ja Amanda Helena Wong. Hän pääsi ylioppilaaksi 1895 Viipurin lyseosta ja valmistui Helsingin yliopistosta filosofian kandidaatiksi 1902 ja maisteriksi 1903.


title: Into J. Teljo

text: Teljo toimi sanomalehtimiehenä Yhdysvalloissa ja oli Calumetissa Michiganissa ilmestyneen Päivälehden päätoimittajana.


title: Hanna Korsberg

text:
Hanna Korsberg (s. 24. helmikuuta 1970 Äänekoski) on suomalainen teatteritieteen professori. Hän on ollut Helsingin yliopiston professori vuodesta 2008.
Korsberg on ennen professuuria Helsingin yliopistossa tehnyt sijaisuuksia teatteritieteen oppiaineessa professorina 2008 sekä ollut assistenttina 1996–1997 ja 2000–2001 ja yliopistonlehtorina 2004–2007.


title: Hanna Korsberg

text: Korsbergin tutkimuksen pääkohteita ovat olleet teatterihistoria, historiografia ja esitystutkimus. Hän valmistui Helsingin yliopistosta filosofian maisteriksi 1996 ja väitteli tohtoriksi 2004 teatteritieteen alalta tutkimuksella "Politiikan ja valtataistelun pyörteissä: Suomen kansallisteatteri ja epävarmuuden aika 1934-1950".


title: Storia di Piera

text: Storia di Piera (; ; kansainvälisesti "The Story of Piera") on vuonna 1983 ensi-iltansa saanut Marco Ferrerin ohjaama italialais-ranskalais-saksalainen eroottisesti latautunut, elämäkerrallinen draamaelokuva, jonka pääosia näyttelevät Isabelle Huppert, Hanna Schygulla ja Marcello Mastroianni.


title: Storia di Piera

text: "Storia di Piera" perustuu Piera Degli Espostin ja Dacia Marainin samannimiseen omaelämäkerralliseen teokseen "Storia di Piera" (1980), jonka pohjalta Ferreri, Esposti ja Maraini sovittivat elokuvan käsikirjoituksen. Elokuvan tuottajina olivat Erwin C. Dietrich ja Achille Manzotti. "Storia di Piera" kilpaili vuoden 1983 Cannesin elokuvajuhlien pääkilpailussa, missä se oli ehdokkaana parhaan elokuvan Kultaisen palmun saajaksi. Hanna Schygulla palkittiin roolisuorituksestaan Cannesin elokuvajuhlien parhaan naisnäyttelijän palkinnolla.


title: Storia di Piera

text:
"Storia di Piera" sijoittuu Italiaan ja kertoo Eugenia-nimisen äidin ja hänen Piera-tyttärensä erikoisesta suhteesta.
"Storia di Piera" kuvattiin Italian Laziossa, Latinan maakunnan Latinassa, Sabaudiassa ja Pontiniassa. Elokuvan tuotantoyhtiöinä olivat Faso Film, Sara Films ja Ascot Film.


title: Storia di Piera

text: "Storia di Piera" sai ensi-iltansa Italiassa 2. helmikuuta 1983. Ranskassa elokuva sai ensi-iltansa Cannesin elokuvajuhlilla 13. toukokuuta 1983 ja teatteriensi-iltansa 18. toukokuuta 1983. Elokuvan Länsi-Saksan ensi-ilta oli 27. toukokuuta 1983. Elokuva keräsi Ranskassa teatterikierroksensa aikana 491 066 katsojaa.


title: Rasmus Lindqvist

text: Rasmus Lindqvist (s. 4. syyskuuta 1979, Pori) on suomalainen jääpalloilija, joka edustaa Suomenn Bandyliigassa pelaavaa Porvoon Akillesta.


title: Rasmus Lindqvist

text: Lindqvist debytoi Bandyliigassa Porvoon Akilleksessa kaudella 1997. Syksyllä 2002 hän siirtyi kahdeksi kaudeksi Ruotsiin tukholmalaiseen Helenelunds IK:hon. Kahden Ailles-kauden jälkeen hän palasi Ruotsiin pääsarjajoukkue Falu BS:n riveihin kahdeksi kaudeksi, jonka jälkeen syksystä 2008 alkaen hän on edustanut Porvoon Akillesta. Kaikkiaan Lindqvist on kauden 2017 Bandyliigan loppupelien alkaessa pelannut 19 kautta yhteensä 417 ottelua ja niissä 417 maalia + 121 maaliinjohtanutta syöttöä. Niistä runkosarjassa hän on pelannut 371 ottelua ja tehnyt niissä 389 maalia + 111 syöttöä.


title: Rasmus Lindqvist

text: Suomen jääpallomaajoukkueessa Lindqvist teki debyyttinsä syksyllä 2004, jonka jälkeen hän on ollut mukana neljissä MM-kisoissa 2006-2009.


title: Rasmus Lindqvist

text: Seurajoukkueessa:


title: Rasmus Lindqvist

text: Maajoukkueessa:


title: Lidia Trettel

text: Lidia Trettel (s. 5. huhtikuuta 1973 Cavalese, Italia) on entinen italialainen lumilautailija. Hän on osallistunut Naganon olympialaisiin 1998 suurpujotteluun sijoittuen neljänneksi sekä Salt Lake Cityn olympialaisiin 2002, jolloin hän saavutti pronssia parisuurpujottelussa.


title: Hilda Thegerström

text: Hilda Aurora Thegerström (17. syyskuuta 1838 Tukholma – 6. joulukuuta 1907) oli ruotsalainen säveltäjä, pianisti ja pianonsoitonopettaja.


title: Hilda Thegerström

text: Opiskeltuaan Franz Berwaldin johdolla ja saatuaan valtion apurahan vuonna 1857 Thegerström matkusti Pariisiin ja Weimariin, jossa professorit Marmontel ja Liszt opettivat häntä. Hän esiintyi menestyksekkäästi konserttipianistina Weimarissa vuonna 1857 ja debytoi Pariisissa vuonna 1859.


title: Hilda Thegerström

text: Pian palattuaan Ruotsiin hän piti konsertin Tukholmassa ja jopa maaseudulla. Christina Nilsson debytoi eräässä Thegerströmin konsertissa Uppsalassa 1860-luvun alussa. Vuonna 1863 Thegerström asettui asumaan Göteborgiin ja toimi musiikinopettajana. Vuosina 1865–1868 tehdyn ulkomaanmatkan jälkeen hänelle tarjottiin pianonsoitonopettajan paikkaa Tukholman kuninkaallisessa musiikkikorkeakoulussa. Hän hyväksyi tarjouksen ja hoiti tehtävää vuosina 1872–1903.


title: Khon Kaen

text: Khon Kaen () on kaupunki Isanin alueella Koillis-Thaimaassa. Kaupunki on Khon Kaenin provinssin hallintokeskus ja liikenteen solmukohta. Kaupungin koillispuolella sijaitsee Bung Thung Saenin järvi, jonka pohjoispuolella on kaksi temppeliä. Etelässä sijaitsevan Bung Kaen Nakhonin järven ympärillä on viisi temppeliä. Kansallismuseossa (Khon Kaen National Museum) on Ban Chiangin noin 5 600 vuotta vanhoja arkeologisia löytöjä ja Dvaravati-kulttuurin keramiikkaa.


title: Anda Muižniece

text: Anda Muižniece (s. 20. marraskuuta 1991) on latvialainen maastohiihtäjä.


title: Anda Muižniece

text: Muižniece osallistui Val di Fiemmen MM-kilpailuihin 2013, missä sijoittui perinteisen hiihtotavan sprintissä 83:nneksi ja 10 kilometrin vapaan hiihtotavan kilpailussa 87:nneksi. Falunin MM-kilpailuissa 2015 hän sijoittui 30 kilometrin perinteisen hiihtotavan yhteislähtökilpailussa 46:nneksi, perinteisen hiihtotavan sprintissä 58:nneksi ja 10 kilometrin vapaan hiihtotavan kilpailussa 69:nneksi. Lahden MM-kilpailuissa 2017 Muižniece oli 30 kilometrin vapaan hiihtotavan yhteislähtökilpailussa 47:s, 10 kilometrin perinteisen hiihtotavan kilpailussa 66:s ja vapaan hiihtotavan sprintissä 74:s.


title: Anda Muižniece

text: Muižniece lopetti uransa maastohiihtäjänä keväällä 2018.


title: Sara Pellegrini

text: Sara Pellegrini (s. 5. toukokuuta 1986) on italialainen maastohiihtäjä.


title: Sara Pellegrini

text: Lahden MM-kilpailuissa 2017 Pellegrini oli 30 kilometrin vapaan hiihtotavan yhteislähtökilpailussa 28:s. Hän kilpaili maastohiihdon maailmancupissa ensimmäisen kerran Davosissa joulukuussa 2013. Ensimmäiset maailmancupin pisteensä hän sai oltuaan 30:s Oberstdorfin 10 kilometrin perinteisen hiihtotavan yhteislähtökilpailussa Tour de Skillä 2018–2019. Parhammillaan hän on ollut 26:s saman kiertueen päätösetapin osuusajoissa. Tourin kokonaiskilpailussa hän oli 27:s.


title: Cendrine Browne

text: Cendrine Browne (s. 8. syyskuuta 1993 Barrie, Ontario) on kanadalainen maastohiihtäjä, joka edustaa Fondeurs Laurentides -seuraa.


title: Cendrine Browne

text: Lahden MM-kilpailuissa 2017 Browne oli 30 kilometrin vapaan hiihtotavan yhteislähtökilpailussa 26:s, 15 kilometrin yhdistelmäkilpailussa 35:s, 10 kilometrin perinteisen hiihtotavan kilpailussa 47:s, vapaan hiihtotavan sprintissä 48:s, Kanadan viestijoukkueen mukana kymmenes ja perinteisen hiihtotavan parisprintissä 13:s Dahria Beattyn kanssa.


title: Cendrine Browne

text: Browne kilpaili maastohiihdon maailmancupissa ensimmäisen kerran Quebecissä joulukuussa 2012. Hän on yltänyt henkilökohtaisissa kilpailuissa parhaimmillaan 35:nneksi Ulricehamnin 10 kilometrin vapaan hiihtotavan kilpailussa tammikuussa 2017.


title: Suomalainen rekisterikilpi

text: Suomessa moottoriajoneuvojen ajoneuvorekisteriä hallinnoi Liikenteen turvallisuusvirasto (Trafi). Autoissa rekisterikilvet kiinnitetään näkyvälle paikalle ajoneuvon etu- ja takapäähän. traktoreissa ja moottorityökoneissa rekisterikilpi kiinnitetään näkyvälle paikalle ajoneuvon etu- tai takapäähän. Perävaunuissa, moottoripyörissä, mopoissa ja mopoautoissa kilpi on sijoitettu vain taakse. Ainoastaan moottorikelkoissa kilpi on sijoitettu molemmille sivulle. Takapään kilven tulee olla valaistu.


title: Suomalainen rekisterikilpi

text: Suomalaiset rekisterikilvet valmistetaan Helsingin vankilassa Erich Utsch Ag:n toimittamista aihioista. Materiaalina on alumiini, jonka pinnalla on heijastava kalvo. Numerot ja kirjaimet ovat pakottamalla pinnasta kohotettuja, ja niissä on peiteväri. Pakotuskorkeus on 1–1,2 mm.


title: Suomalainen rekisterikilpi

text: Yleensä rekisterikilpi valitaan satunnaisesti, mutta on mahdollista saada vapaavalintainen erityiskilpi. Erityiskilpipäätös maksaa 850 euroa eikä erityiskilpeä voi siirtää toiseen ajoneuvoon ilman uutta päätöstä. Puolustusvoimien ajoneuvoilla ja Ahvenanmaalle rekisteröidyillä ajoneuvoilla on omat kilpensä. P-, W- ja D-kirjaimella alkavat kilvet ovat käytössä perävaunuissa.


title: Suomalainen rekisterikilpi

text: Suomeen rekisteröidyissä autoissa on vuodesta 1972 lähtien ollut pääsääntöisesti käytössä valkopohjaiset rekisterikilvet, joissa on kolme kirjainta ja kolme numeroa. Vuoteen 1989 asti kilven ensimmäinen kirjain oli niin sanottu läänitunnus, joka määräytyi sen mukaan, missä auton omistaja asui, tosin jo vuonna 1972 luovuttiin kilpien vaihtopakosta asuinlääniä vaihtaessa.


title: Suomalainen rekisterikilpi

text: Valtakunnallinen moottoriajoneuvojen rekisteripakko tuli Suomeen vasta vuonna 1922, joskin tätä edelsivät kaupunkikohtaiset kilpijärjestelmät, esimerkiksi Helsingissä vuodesta 1907. Ensimmäisissä valtakunnallisissa kilvissä tunnus oli muotoa "X-NNNN", jossa X oli läänikohtainen tunnus.


title: Suomalainen rekisterikilpi

text: Vuosina 1922–1929 käytettiin valkopohjaisia rekisterikilpiä, mutta 1930- ja 1940-luvuilla parillisina vuosina rekisteröidyissä autoissa käytettiin mustapohjaisia kilpiä joissa teksti oli valkoisella fontilla, parittomina valkopohjaisia mustalla fontilla. Vuonna 1950 siirryttiin mustiin kilpiin valkoisilla kirjaimilla. Sen jälkeen rekisteritunnuksissa oli kaksi kirjainta, joista ensimmäinen oli läänitunnus, sekä enintään kolminumeroinen luku. Kutakin läänitunnuskirjainta kohti oli näin ollen käytettävissä noin 25 000 mahdollista rekisteritunnusta. Kun ne eivät enää riittäneet, otettiin useita väkirikkaita läänejä varten käyttöön toinen, lopulta kolmaskin tunnuskirjain. Helsingin kaupungilla oli oma tunnuskirjain.


title: Suomalainen rekisterikilpi

text: Vuoteen 1960 rekisterikilpien materiaalina oli teräspelti. Tuohon asti kilvet oli kuitenkin mahdollista hankkia lisähintaan sinkityllä kirjasimella, jolloin materiaalina oli messinki. Rekisterikilpiin lisättiin valkoinen reunus vuonna 1960. Vuodesta 1961 alkaen jaettavissa uusissa tunnuksissa oli kolme kirjainta ja enintään kaksi numeroa.


title: Suomalainen rekisterikilpi

text: Vuonna 1972 kilpien vaihtopakosta lääniä vaihtaessa luovuttiin, mutta kotiläänin tunnuskirjain merkittiin kilpiin vielä pitkään tämän jälkeenkin. Samana vuonna otettiin käyttöön nykyisen malliset kolmekirjaimiset valkoiset kilvet mustalla tekstillä, jossa rekisteritunnukset ovat muotoa "XXX-NNN". Läänikohtaisesta kilpien jaosta luovuttiin kuitenkin täysin vasta vuonna 1989.


title: Suomalainen rekisterikilpi

text: Suomen kuuluessa Euroopan unioniin on toukokuusta 2001 lähtien uusien kilpien vasempaan reunaan liitetty sininen kenttä, johon on sijoitettu EU:n tähtisymboli ja maatunnus. Tosin nykyäänkin voi saada vanhanmalliset EU-tunnuksettomat kilvet, mikäli omistaja erikseen pyytää sellaisia.Ensimmäisissä suomalaisajoneuvojen rekisterikilvissä vuosina 1922–1930 oli käytössä valkoiset konstruktivististyyliset kirjaimet ja numerot mustalla pohjalla. Merkit olivat kapeita, lihavia ja kulmikkaita. Vuosina 1931–1934 olivat käytössä art deco -vaikutteiset kapeat ja korkeat merkit, kunnes vuonna 1935 otettiin käyttöön vielä nykyisinkin käytössä oleva rekisterikilpifontti. Pääsyynä sen käyttöön oli parempi luettavuus kaukaa ja liikkuvasta ajoneuvosta. Kirjaintyypin suunnittelijaa ei tiedetä eikä alkuperäispiirroksia ole säilynyt. Arvellaan, että kirjaimet olisi piirretty virkatyönä Helsingin vankilan rekisterikilpipajassa. Nykyiset kirjainten mallipiirrokset ovat peräisin 1970-luvulta. Niissä kukin merkki on piirretty 1:1-kokoon 73 millimetrin korkuisiksi.


title: Suomalainen rekisterikilpi

text: Auton rekisterikilpeen on merkitty rekisteritunnus mustin merkein valkoiselle pohjalle. Auton rekisteritunnus koostuu yleensä kolmen kirjaimen ja kolminumeroisen (tai harvemmin 1-2-numeroisen) luvun yhdistelmästä. Kirjain- ja numerosarja on erotettu toisistaan väliviivalla. Varsinaisen rekisterinumeron lisäksi EU-kilven vasemmassa reunassa on sinisellä pohjalla EU-tunnus, jonka alapuolella on kansallisuustunnus FIN.


title: Suomalainen rekisterikilpi

text: Vanhoissa autoissa voi olla edelleen kiinni niiden alun perin saamat mustapohjaiset rekisterikilvet. Mikäli autossa on valkopohjaiset kilvet, ne voi vaihtaa mustapohjaisiin, jos sillä aiemmin ollut rekisteritunnus on ollut mustapohjaisilla kilvillä, aiempaa tunnusta ei ole annettu toiselle ajoneuvolle ja tieto autolla aiemmin olleesta tunnuksesta löytyy Trafin tietojärjestelmästä. Museoautojen kilvet ovat myös mustapohjaisia.


title: Suomalainen rekisterikilpi

text: Moottoripyörän rekisterikilvessä rekisteritunnus on myös mustilla merkeillä valkoisella pohjalla, mutta kirjasintyyppi on erilainen. Syksyyn 2008 saakka tunnukset koostuivat 2–3 kirjaimen ja enintään kolminumeroisen luvun yhdistelmästä, mutta sen jälkeen moottoripyörille on annettu rekisteritunnukseksi enintään kolminumeroinen luku ja 2–3 kirjainta. Moottoripyörän rekisterikilvessä kirjain- ja numerosarjat ovat kahdella eri rivillä. Mikäli kyseessä on EU-kilpi, ylimmälle riville mahtuu vain kaksi merkkiä.


title: Suomalainen rekisterikilpi

text: Vuoteen 1974 asti moottoripyörien rekisteritunnus merkittiin valkoisilla merkeillä mustalle pohjalle. Mustapohjaisia kilpiä on sekä yksi- että kaksirivisinä. Moottoripyörälle voi yhä saada mustapohjaisen kilven, jos kyseessä on ennen vuotta 1974 käyttöönotettu moottoripyörä tai ennen vuotta 1972 käyttöönotettu, ulkomailta maahantuotu moottoripyörä. Myös museomoottoripyörien kilvet ovat mustapohjaisia.


title: Suomalainen rekisterikilpi

text: Mopon ja mopoauton rekisterikilvet ovat samanlaisia kuin moottoripyörän kilvet, mutta ne ovat kooltaan pienempiä, niiden kirjasintyyppi on sama kuin auton rekisterikilvissä ja niistä puuttuu EU-tunnus. Syksyllä 2008 näihin tehtiin sama muutos kuin moottoripyörän kilpiin.


title: Suomalainen rekisterikilpi

text: Moottorikelkan rekisterikilvet ovat saman kokoisia kuin mopon rekisterikilvet, mutta niissä on keltainen pohja. Ylärivillä on enintään kolminumeroinen luku ja alarivillä 2-3 kirjainta.


title: Suomalainen rekisterikilpi

text:
Perävaunun rekisterikilpi on muuten samanlainen kuin auton rekisterikilpi, mutta tunnuksen ensimmäinen kirjain on aina D, P tai W.
Vanhemmissa kilvissä on kaksi kirjainta, joista ensimmäinen on P, sekä nelinumeroinen luku. Vanhempia tunnuksia on olemassa sekä valko- että mustapohjaisilla kilvillä.


title: Suomalainen rekisterikilpi

text: Ulkovaltojen edustuston virka-autojen ja sen diplomaattiseen henkilökuntaan kuuluvien käytössä olevien autojen rekisterikilvissä on tunnus CD ja enintään neljä numeroa käsittävä tunnus. Edustuston ja sen henkilökuntaan kuuluvan henkilön muiden tulli- ja verovapaan autojen rekisterikilvissä on kirjain C ja enintään viisinumeroinen tunnus. Diplomaattikilvet ovat sinipohjaisia ja niiden tunnukset ovat valkoisella. Kilvissä ei ole EU-tunnusta.


title: Suomalainen rekisterikilpi

text: Traktorin ja moottorityökoneen rekisterikilvet ovat muuten saman mallisia kuin auton rekisterikilvet, mutta ne ovat keltapohjaisia ja niissä tulee numerosarja ennen kirjainsarjaa. Kilvissä ei ole EU-tunnusta. Vanhimmissa traktorin rekisterikilvissä on rekisteritunnus punaisilla merkeillä oranssilla pohjalla.


title: Suomalainen rekisterikilpi

text:
Mikäli EU-maahan rekisteröidyllä ajoneuvolla ajetaan EU-maiden ulkopuolella, siinä tulee olla kiinnitettynä kansallisuustarra. Ajoneuvossa, jossa ei ole EU-tunnuksella varustettua kilpeä, tulee olla kansallisuustarra myös muissa EU-maissa liikuttaessa.
Suomen kansallisuustarran tunnus on FIN. Tarra tulee kiinnittää ajoneuvoon näkyvälle paikalle, kuten takaluukkuun tai -ikkunaan niin, että rekisterikilpi on luettavissa ilman vaikeuksia.


title: Alastair Gibson

text: Alastair Gibson (s. 19. elokuuta 1962 Johannesburg) on eteläafrikkalainen entinen Hondan Formula 1 -tallin mekaanikko. Gibson aloitti uransa mekaanikkona Benettonilla vuonna 1995. Vuonna 1999 hän siirtyi BAR:lle päämekaanikoksi. Hän jatkoi tehtävässään myös tallin muututtua Hondaksi vuonna 2006. Maaliskuussa 2008 Gibson ilmoitti lopettavansa työt Hondalla Malesian osakilpailun jälkeen.


title: Alastair Gibson

text: Gibson on naimisissa Carolyn kanssa, ja heillä on yksi poika, William. Harrastuksina hänellä on vanhat autot, kuvanveistäminen ja kirjoittaminen.


title: Jokikylä (Sievi)

text: Jokikylä (Joenkylä) on kylä Sievissä. Jokikylä sijaitsee Kokkola−Kajaani-tien varrella noin 10 kilometriä päässä Sievin keskustasta Nivalaan päin. Aiemmin kylä tunnettiin Sikalan kylänä, mutta se muutti nimensä Jokikyläksi. Jokikylän läpi virtaa Vääräjoki.


title: Loïc Meillard

text: Loïc Meillard (s. 29. lokakuuta 1996) on sveitsiläinen alppihiihtäjä.


title: Loïc Meillard

text: Nuorten MM-kilpailuissa Hafjellissä vuonna 2015 Meillard saavutti kultaa alppiyhdistetyssä, hopeaa suurpujottelussa, pronssia supersuurpujottelussa ja oli neljäs pujottelussa. Åressa 2017 hän voitti nuorten maailmanmestaruuden suurpujottelussa ja alppiyhdistetyssä. Sankt Moritzin MM-kilpailuissa 2017 Meillard sijoittui suurpujottelussa 21:nneksi. Pyeongchangin olympialaisissa 2018 hän oli suurpujottelussa yhdeksäs ja pujottelussa neljästoista.


title: Loïc Meillard

text: Alppihiihdon maailmancupissa Meillard kilpaili ensimmäisen kerran Adelbodenissa tammikuussa 2015. Ensimmäiset maailmancupin pisteensä hän saavutti Hinterstoderin suurpujottelussa helmikuussa 2016 oltuaan 27:s. Kymmenen parhaan joukkoon hän laski ensimmäisen kerran Kranjska Goran suurpujottelussa maaliskuussa 2016 oltuaan kahdeksas. Ensimmäiset palkintosijansa hän saavutti oltuaan Saalbach-Hinterglammin suurpujottelussa ja pujottelussa toinen joulukuussa 2018.


title: Loïc Meillard

text: Euroopan cupissa Meillard on voittanut neljä osakilpailua.